Ratusan Orang Berkumpul Hanya Untuk Lihat Lelaki Ini Makan Seekor Ayam Secara ‘Live’

Alexander Tominsky cetus sensasi apabila mendokumentasikan perjalanannya makan ayam rotisserie selama 40 hari berturut-turut bermula dari 28 September sehinggalah Ahad lalu.

Malah, bagi meraikan pencapaiannya untuk makan ayam rotisserie pada hari ke-40, dia telah menjemput orang ramai untuk menyaksikan dirinya makan secara ‘live’.

— smooth recess (@AlexiconTom) November 6, 2022

Tidak disangka apabila ramai orang telah ke sebuah jeti terbiar di sepanjang Sungai Delaware hanya untuk melihat dia menghabiskan satu ayam panggang rotisserie.

Tominsky, seorang pelayan di restoran stik tempatan Barclay Prime, berkata awalnya dia memulakan usaha itu kerana ‘ia kelihatan seperti perkara yang betul untuk dilakukan’ dan sejak itu dia menepati kata-katanya dengan memakan satu ayam panggang yang dibeli di kedai setiap hari sejak enam minggu yang lalu.

this is the most hilarious shit I've seen in a while lol gm pic.twitter.com/ZuPSKF6XXF

— Joelle LB (@joelle_lb) November 7, 2022

The man, the myth, the legend. https://t.co/kdNIvoQXto

— In Beysus name we pray (@StepDilff) November 6, 2022

"All you do is watch mukbang videos on YouTube. Go outside for a change."

— Vitthal Kaanya (@Kaanya__East) November 9, 2022

Hal tersebut turut menjadi bualan ramai dan boleh dikatakan peminatnya mahu dia meneruskan misi hingga hari ke-50 tetapi dia hanya menamatkan misi pada hari ke-40 sahaja.

Menurut laporan, dia mengatakan bahawa dia cuba untuk menghilangkan kesakitan di dunia dengan menahan kesakitannya sendiri agar dapat membawa kegembiraan kepada orang lain serta lega misinya berjaya dilakukan.


Ratusan Pekerja Dan Ejen Rahsia Korea Utara Dilaporkan Masih Berada Di Malaysia

Situasi tegang antara Malaysia dengan Korea Utara nampak gayanya masih belum reda. Terbaharu, media tempatan Korea Utara, Daily NK mendakwa ratusan pekerja syarikat perdagangan dan ejen rahsia warga Korea Utara tidak dijemput pulang ke negara itu meskipun pejabat kedutaannya di Malaysia sudah ditutup beberapa minggu yang lalu, lapor Harian Metro.

Walau bagaimanapun, dakwaan media itu akan disiasat lebih terperinci oleh pihak Kementerian Pertahanan untuk menemukan bukti kesahihannya, seperti dijelaskan oleh Menteri Kanan (Keselamatan), Datuk Sri Ismail Yakob.

“Setakat hari ini, pihak kita termasuk unit perisikan masih belum menerima sebarang laporan yang melibatkan isu ini.

“Kadang-kala mereka (Korea Utara) sekadar ingin menggempar kita sahaja. Kita tidak tahu. Jadi, kita jangan terlalu cepat memberikan jawapan yang mungkin menyebabkan keadaan menjadi lagi keruh. Kita perlu siasat terlebih dahulu,” ujarnya selepas selesai Majlis Penamaan Kereta Perisai Mobiliti Tinggi (HMAV 4X4) Pertama Malaysia di Kem Perdana Sungai Besi hari ini.

Menteri Kanan Pertahanan Datuk Seri @IsmailSabri60 melancarkan dan menamakan Tarantula sebagai nama kepada kereta perisai mobiliti tinggi 4X4 (HMAV4x4) pertama Malaysia di Wisma Perwira TD, Kem Sungai Besi, di sini, hari ini.@PDRMsia @MKNJPM @APMtwiter @MarkasATM pic.twitter.com/WjCisg6Oh0

— BERNAMA (@bernamadotcom) April 2, 2021

Beliau turut menjelaskan bahawa isu ini juga berkait rapat dengan bidang kuasa pihak Kementerian Luar Negeri yang kemungkinan sudah mengadakan rundingan dan perbincangan bersama wakil kementerian negara itu.

Dalam pada itu, Daily NK melaporkan bahawa Korea Utara tidak menjemput pulang ratusan pekerja syarikat perdagangan termasuk ejen rahsia dari Jabatan Perindustrian Pembekalan Senjata (MID) Korea Utara.

Berdasarkan laporan, media tempatan itu turut mendakwa bahawa ada sekumpulan warganegara republik itu terlibat dalam kegiatan dagangan haram penyeludupan barangan mewah ke Korea Utara. Begitu juga dengan ejen rahsia MID yang turut disyaki terlibat dalam kegiatan penyeludupan senjata di negara ini.

Menambah rasa kecewa apabila media itu mengatakan bahawa pihak berkuasa Malaysia tidak peka dengan kehadiran ejen rahsia Korea Utara yang dikatakan sudah beberapa dekad berada di sini. Ini kerana kesemua ejen itu menggunakan identiti serta pasport palsu dalam penglibatan misi rahsia berkenaan.

Tambah parah, media itu turut melaporkan bahawa Malaysia dijadikan sebagai lokasi transit penyeludupan senjata dan barangan mewah ke Korea Utara yang dibawa dari Timur Tengah dan Afrika.

Berikutan penutupan pejabat kedutaan Korea Utara pada 19 Mac lalu, ejen rahsia dan pekerja perdagangan dilaporkan ‘mengeluh’ kerana kegiatan mereka di negara ini dikatakan bertambah sukar sekiranya tiada pangkalan kedutaannya di sini. Difahamkan, mereka terpaksa menggunakan cara lain untuk berhubung dengan pengendali mereka di Pyongyang.

Angkatan Tentera Malaysia bersedia untuk berdepan dengan ancaman Korea Utara. Baca lagi pada pautan di bawah.

Angkatan Tentera Malaysia ‘Sedia Tempur’ Ugutan Konsulat Kedutaan Korea Utara

Malaysia Akan Terima Akibatnya Kata Konsulat Kedutaan Korea Utara

Kerajaan Beri Kedutaan Korea Utara Masa 48 Jam Untuk Keluar Dari Malaysia


Ini Sebabnya Tesla Pecat Ratusan Pekerjanya Dalam Satu Minggu

Jarang sekali untuk kita lihat berita yang buruk mengenai syarikat automotif yang semakin berkembang ini. Namun disebalik perkembangan syarikat ini, Tesla nampaknya tidak terlepas dengan berita melibatkan ratusan pekerja syarikat automotif ini.

Dikatakan punca utama hampir 700 pekerja ini dipecat adalah disebabkan kegagalan untuk melepasi performance review ataupun KPI seperti yang diharapkan. Kegagalan untuk menyiapkan Tesla Model 3 buat para pembeli yang membuat pra-tempahan antara yang menjadi punca. Ternyata bekerja di syarikat yang hebat juga tidak menjanjikan keselasaan buat para pekerja.

Berikutan pemecatan ratusan pekerja ini, ramai yang menganggap budaya kerja di Tesla pastinya berbeza berbandin syarikat automotif lain berikutan CEO syarikat tersebut, Elon Musk yang merupakan seorang workaholic.

Untuk pengetahuan anda, Elon Musk merupakan seorang individu yang konsisten untuk bekerja 100 jam seminggu dimana ianya 3 kali ganda daripada purata jumlah jam pekerja di Amerika Syarikat. Tidak hairanlah beliau sentiasa mempunyai masa untuk membangunkan Space X, Tesla dan Solar City.


Ratusan Pekerja Kilang Ayam Di Melaka Dilaporkan Positif COVID-19

Bunyinya mungkin agak mengejutkan namun itulah yang berlaku di Melaka apabila 604 pekerja sebuah kilang pemprosesan ayam dilaporkan positif COVID-19.

Bilangan angka positif tersebut hadir selepas ujian saringan yang dijalankan ke atas pekerja kilang sejak awal bulan ini sekaligus mewujudkan Kluster Industri Serkam.

Menurut Menteri Kesihatan Dr Adham Baba seperti dilaporkan Melaka Hari Ini, penularan di kilang berkenaan bermula dengan seorang pekerja kilang yang bergejala.

Wabak berkenaan kemudiannya difahamkan telah merebak dalam kalangan pekerja yang lain termasuk warga tempatan dan juga asing.

Susulan daripada penularan itu, seramai 1,871 pekerja kilang tersebut diarahkan menjalani saringan sehingga semalam dimana 604 pekerja disahkan positif.

“Dari pecahan jumlah keseluruhan yang disaring itu seramai 443 individu terdiri daripada pekerja tempatan dan 1,428 adalah pekerja asing.

“Manakala seramai 154 individu kontak rapat yang disaring dan diarahkan menjalani perintah kuarantin disahkan negatif,” katanya ketika meninjau pelaksanaan SOP di kilang ayam tersebut.

Susulan daripada kejadian itu, kilang tersebut yang terletak di Serkam, Melaka tekah diarahkan tutup selama tujuh hari.

Ia selepas mereka didapati tidak mematuhi SOP dalam meletakkan pekerja di tempat yang sesak dan sempit dengan tidak menitikberatkan penjarakan fizikal.

Baca juga perkembangan semasa COVID-19 yang pernah kami kongsikan sebelum ini melalui pautan di bawah.

‘Masih Jauh Dari Berpenghujung’- Dr Noor Hisham Kenang Setahun Melawan COVID-19

Awas! Saintis Dakwa COVID-19 Mampu Ganggu Tahap Kesuburan Lelaki

Takut Kena COVID-19, Lelaki Ini Tinggal Di Lapangan Terbang Selama 3 Bulan


Ratusan Peminat Beratur Sejak Pagi Sempena Pembukaan Uniqlo ‘Roadside Store’

Seperti dijangka, ramai yang tidak sabar untuk menjadi antara yang pertama ke cawangan terbaru Uniqlo Roadside Store yang dibuka kepada umum bermula hari ini.

Walaupun lokasi ini mempunyai tempat parkir kereta yang luas, orang ramai terpaksa meletakkan kereta di tepi jalan menyebabkan kesesakan lalu lintas di sekitar DA Square.

Nahh tudia jangan ada cluster uniqlo pulak dah laa 😖😖

Sumber: ws group penduduk taman kosas damansara utama 🤡 pic.twitter.com/UFDzmV9sSY

— youngBiyrah (@Kessmaess) December 18, 2020

Uniqlo baru kat Damansara Avenue baru buka hari ni. Bincangkan pic.twitter.com/DYJZVhLcTY

Sebagai langkah keselamatan, Uniqlo menghadkan 140 pelanggan sahaja berada di dalam butik pada sesuatu masa. Peminat dikhabarkan berasak ke sana kerana 500 pelanggan pertama (setiap hari dari 18-20 Disember) yang hadir ke butik ini akan menerima goodie bag khas. Untuk anda yang membuat pembelian RM200 dalam satu resit pula akan mendapat beg cantik Uniqlo U secara percuma.

Sekiranya anda berhajat untuk ke sini, jangkakan barisan panjang sebelum anda dapat membeli belah.

Untuk melihat apa yang menarik di Uniqlo Roadside Store, klik pada pautan di bawah.

Uniqlo ‘Roadside Store’ Pertama Di Malaysia Akan Dibuka Secara Rasmi Esok

Uniqlo Mula Jual Beg ‘Eco-Friendly’ Minimalis Berharga RM7.90 Sahaja


Ratusan ‘Peminat’ Beratur Semalaman Di Pavilion KL Untuk Kasut YEEZY 350 V2 Cloud White

Mungkin ada antara anda yang berpendapat hype YEEZY sudah tamat tetapi melalui perkongsian ini, tanggapan anda ternyata salah.

adidas beberapa hari lalu mengumumkan model YEEZY BOOST 350 V2 ‘Cloud White’ akan dilancarkan di Malaysia secara atas talian dan eksklusif di butik adidas Originals Pavilion KL.

Melalui gambar yang dirakam oleh Kenneth Lim ini, ramai yang sanggup beratur sejak malam semalam kerana tidak mahu terlepas untuk mendapatkan model terbaru YEEZY ini.

Nak yeezy datang pavilion. pic.twitter.com/xQ8yhwvUHV

Model ini dijual pada harga RM990 sepasang dan berdasarkan gambar ini, pastinya model ini sudah sold out  sebentar tadi. Seperti biasa, kasut ini sudah pun dijual setinggi dua kali ganda berbanding harga asal di laman Carousell. Untuk anda yang terlepas, boleh dapatkannya di Carousell.

Sebelum ini, kasut edisi khas adidas pernah mencetuskan satu pergaduhan di KLCC. Anda boleh baca perihal insiden tersebut di bawah.

Kerana ‘Sneakers’ Lelaki Ini Ditumbuk Di Hadapan adidas Originals KLCC

Awal Ashaari ‘Perang Besar’ Dengan Streetwear Busted MY Kerana Yeezy Boost 750

adidas Bakal Jual Model YEEZY ‘Croc’ Pula Tahun Hadapan


‘Raya Ada Baek Dengan GoPayz’ – Nikmati Tawaran e-Duit Raya Ini Sehingga RM250,000

Sempena Aidilfitri tahun ini, GoPayz melancarkan kempen ‘Raya Ada Baek dengan GoPayz’ yang menawarkan pelbagai ganjaran dalam bentuk e-Duit Raya sehingga RM250,000.

Pengguna hanya perlu mendaftar dan berbelanja menerusi aplikasi GoPayz, di kedai-kedai atau platform e-dagang sepanjang musim perayaan dan berpeluang nikmati ganjaran ditawarkan.

Antara ganjaran yang ditawarkan percuma e-Duit Raya RM5 dengan hanya mendaftar kod kempen “GOPAYZRAYA”.

Jika anda pengguna U Mobile, anda boleh dapat tambahan e-Duit Raya RM5, jadi total berjumlah RM10.

Bukan itu sahaja, pengguna juga boleh nikmati ganjaran sehingga RM50 e-Duit Raya.

Anda hanya perlu berbelanja minimum RM30 untuk perkhidmatan dalam aplikasi (seperti bayar zakat, beli insurans, top up kredit telefon & game, bayar bil api & air dan banyak lagi) atau RM100 di kedai-kedai atau platform e-dagang dengan menggunakan kad GoPayz serta nikmati RM5 e-Duit Raya segera.

Tidak cukup dengan itu, GoPayz juga akan memberikan e-Duit raya sehingga RM1,000 kepada lima pembelanja tertinggi menggunakan Kad Prabayar Visa GoPayz di kedai-kedai terpilih.

Jangan lupa juga untuk gunakan kod promo “GOPAYZRAYA” apabila memohon Kad Prabayar Visa GoPayz secara percuma.

Untuk menikmati e-Duit Raya sehingga RM1,000, pengguna hanya perlu berbelanja di kedai-kedai terpilih dengan menggunakan kad GoPayz tanpa perbelanjaan minimum.

Antara kedai terpilih termasuk TGI Friday’s, Pop Meals, Snitch By Thieves, Little Penang Kafe, The Tarik place, D Laksa, Torri Teppanyaki, Hush Puppies, Obermain dan Berkat Madinah.

10 pembelanja mingguan tertinggi akan memenangi RM50 e-Duit Raya setiap satu dan lima pembelanja tertinggi sepanjang tempoh kempen akan memenangi sebahagian RM2,000 e-Duit Raya.

Selain berpeluang mendapat ganjaran hebat di musim perayaan ini, pengguna juga boleh menikmati kemudahan hanya dalam satu aplikasi.

Dengan GoPayz anda bukan sahaja boleh berbelanja dalam talian atau di kedai runcit, bahkan dapat membuat pembayaran dalam satu aplikasi seperti bayar bil, beli insurans, tukar mata wang asing, kirim wang (hantar wang ke luar negara) dan banyak lagi.

Kempen ini akan berlangsung sehingga 3 Mei 2023 dan terbuka kepada pelanggan GoPayz yang baru dan sedia ada yang mempunyai akaun yang aktif.

Ingin nikmati semua tawaran hebat ini, muat turun GoPayz di sini atau ikuti laman media rasmi Facebook dan Instagram untuk mengetahui tawaran terkini.

Untuk maklumat lanjut sila layari https://www.gopayz.com.my/bm/promotions/raya-ada-baek

#RayaAdaBaekDenganGoPayz
#GoPayz, Semua dalam satu aplikasi, #SemuaPunOK


Raya Bersama Sime Darby Property

Sebagai syarikat pemaju hartanah tersohor di Malaysia, Sime Darby Property (SDP) mengibaratkan jenamanya sebagai pengganda nilai bagi semua lapisan masyarakat.

Sempena bulan perayaan ini, SDP bertekad menggandakan lebih banyak nilai dengan mengetengahkan konsep perkongsian ruang untuk menjadikan Raya Bersama lebih bermakna.

Bagi menyampaikan mesej berkenaan, SDP memilih satu elemen yang relevan dengan Hari Raya Aidilfitri serta sinonim dengan titik mula pelbagai detik suka-duka dalam kehidupan masyarakat – meja.

Ruang berkaki empat di mana orang kerap berkumpul menjadi inspirasi kepada SDP untuk menghasilkan sebuah filem pendek Raya yang menampilkan contoh detik-detik penting yang selalu berlaku ketika di meja.

Ia merangkumi pertemuan semula dengan ahli keluarga tersayang, pembaharuan ikatan yang murni, kerjasama dengan rakan sekerja, pemberian bantuan kepada golongan asnaf, penunaian zakat, serta pencarian rezeki yang berkat.

Sesungguhnya, objek berupa meja ini amat simbolik dengan komitmen SDP untuk memupuk kebersamaan komuniti serta mewujudkan jalinan masyarakat yang bersepadu di setiap perbandarannya.

Sejajar dengan matlamatnya sebagai Force for Good, SDP tekad untuk menjadi pengganda nilai secara menyeluruh kepada masyarakat, perniagaan, ekonomi dan planet dengan membangunkan projek-projek yang mengutamakan kepentingan perpaduan masyarakat dan kesejahteraan semua generasi.

SDP merakam setiap detik di mana semua lapisan masyarakat bersatu kerana Nilai yang Dikongsi Bersama, Mengeratkan Jalinan Semua.

Sempena sambutan Hari Raya Aidilfitri tahun ini, SDP berbesar hati untuk Raya Bersama dengan berkongsi ruang untuk menjadikan perayaan ini lebih bermakna.

Bagi memupuk semangat kebersamaan, SDP akan menganjurkan Rumah Terbuka Raya di beberapa galeri jualannya yang terpilih antara 7 hingga 21 Mei 2023.

Antara lokasi pilihan adalah Bandar Serenia, Elmina, Bandar Bukit Raja dan Putra Heights di Selangor, KL East di Kuala Lumpur, Nilai Impian dan Bandar Ainsdale di Negeri Sembilan, serta Bandar Universiti Pagoh di Johor.

Pelbagai aktiviti yang menarik seperti cabutan bertuah Spin The Wheel menanti anda di sana.

Pastikan juga anda tidak melepaskan peluang untuk menjamu selera dengan pelbagai juadah istimewa Hari Raya daripada SDP termasuk hidangan-hidangan khas seperti Kambing Golek.

SDP turut menawarkan hadiah Duit Raya bernilai RM10,000 untuk 20 pemenang bertuah bermula dari 1 April hingga 31 Mei 2023.

Anda juga berpeluang membawa pulang kotak hadiah eksklusif apabila anda membeli hartanah daripada SDP.

Baucar istimewa KL East Mall dan Golfers Terrace Kuala Lumpur Golf & Country Club, masing-masing bernilai RM8,000 dan RM5,000 juga akan dihadiahkan kepada pembeli rumah yang bertuah.

Bagi pembeli produk-produk perumahan SDP yang terpilih pula, anda boleh menikmati pengecualian duti setem dan Memorandum Pemindahan (“MoT”).

Apa tunggu lagi? Jangan lupa membawa keluarga untuk Raya Bersama SDP dan menikmati pelbagai tawaran menarik di Rumah Terbuka Raya.

Untuk mengetahui lebih lanjut mengenai tawaran menarik daripada SDP, sila layari www.simedarbyproperty.com/raya2023


Raya Dengan Gaya Bersama Corvan, Ini 6 Produk Jadi Rebutan Ramai Yang Anda Wajib Ada Di Rumah

Selesai berpuasa di bulan Ramadan, Hari Raya Aidilfitri pula yang disambut. Banyak persiapan perlu dibuat. Kena beli baju raya, pasang langsir baru, sediakan kuih raya dan banyak lagi. Mesti busy punya la.

Sebelum hias rumah untuk raya, kena la bersihkan dulu setiap sudut yang berhabuk tu. Kebersihan ini penting sebab waktu raya la tetamu akan datang berkunjung. Rumah kena bersih dan selesa, baru la mood raya tu ada.

Membersih memang penat dan perlukan banyak tenaga. Tapi kalau anda ada barang yang kami senaraikan kat bawah ni, mudah la hidup anda.

Kami setuju bila orang ramai rekomen dan beri review positif tentang jenama Corvan ni. Nak tahu tak kenapa?

1. Servis selepas jualan dorang memang memuaskan hati. Corvan akan sediakan video setup di Youtube tapi kalau ada apa-apa pertanyaan tentang produk, boleh hubungi Corvan team, mereka sedia membantu.

2. Semua produk Corvan datang dengan 1 tahun waranti, dan waranti motor selama 5 tahun disediakan untuk semua model vacuum.

3. Produk Corvan ni memang direka lebih ringan supaya ia mudah untuk dikendalikan dan selesa untuk digunakan semasa kerja pembersihan.

4. Paling best, kombinasi warna produk Corvan ni memang cantik dan aesthetic. Sesuai untuk letak kat mana-mana penjuru rumah, sama ada kat dapur atau ruang tamu.

Ini antara barangan di Corvan yang boleh bantu anda bersihkan rumah untuk raya. Jom tengok!

Corvan Spot Cleaner S6 digunakan untuk cuci kotoran atau tompokan yang ada pada permukaan pelbagai jenis fabrik seperti karpet dan sofa. Dengan kuasa sedutan penembusan yang kuat, vacuum ini direka untuk membasmi kotoran, bau, hama habuk dan banyak lagi.

Ia juga dilengkapi dengan hos dan kabel kuasa yang panjang. anda boleh capai mana-mana kawasan untuk membersih dengan mudah.

Banyak kotoran degil pada dapur dan bilik air? Jangan risau. Guna Corvan Power Scrub P8, selesai masalah!

Corvan Power Scrub P8 ialah penyental elektrik tanpa wayar yang dilengkapi motor berkuasa SuperTorque. Dilengkapi dengan berus dan pad yang boleh ditukar ganti, serta batang sambungan dan pemegang, kerja menyental jadi lebih mudah.

Paling best, Corvan Power Scrub P8 boleh beroperasi sehingga 100min. Ia ringan, mudah digunakan dan kalis air. Setiap sudut cermin, dapur, sinki dan lain-lain nampak berkilat. Tak perlu sental guna tangan lagi!

Corvan 2-in-1 Cordless Vacuum K18/K18 Pro didatangi dengan fungsi vakum dan mop dalam satu masa yang sama. Jimat masa dan tenaga!

Ada tetamu nak datang raya tiba-tiba? Tak perlu kelam-kabut untuk bersihkan rumah. Corvan 2-in-1 Cordless Vacuum K18/K18 Pro memiliki Ultra Strong Suction sehingga 201AW. Semua kotoran dapat disedut dengan mudah dan cepat!

Bukan setakat ringan, Corvan 2-in-1 Cordless Vacuum K18/K18 Pro ini dilengkapi tetapan drive-assist yang membolehkan ia meluncur dengan laju dan mudah untuk dikendalikan. Ia datang dengan warna yang pasti memikat hati ramai, terutamanya para wanita, Corvan K18 kelihatan eksklusif dengan warna Royal Blue manakala Corvan K18 Pro sangat elegant dengan warna Rose Gold!

Anda memiliki si bulus di rumah? Risau bulu mereka yang selalu gugur? Paling takut kalau tetamu tak selesa waktu raya nanti. Sebenarnya anda perlukan Corvan Anti-Tangle Cordless Vacuum K9 Pro. Pilihan tepat buat pencinta haiwan!

Selain memiliki berus Anti-Tangle, Corvan K9 Pro ini sangat unik apabila didatangkan dengan sensor Infrared yang mampu menyesuaikan kuasa sedutan dengan jenis kotoran yang disedut. Secara ringkasnya, jika vacuum ini mengesan kotoran yang besar atau berat, kuasa sedutan ini akan berubah ke Turbo Mode secara automatik, ciri ini mampu memberi kesan pembersihan yang sangat efektif.

Dengan Super Strong Suction (175AW), Corvan Anti-Tangle Cordless Vacuum K9 Pro boleh bantu anda bersihkan serpihan makanan pada lantai dan karpet dengan mudah. Mana la tahu kalau-kalau ada serpihan kuih raya jatuh ke kan?

Kalau anda tengah cari vakum terbaik yang mampu milik, kami rekomen anda Corvan Cordless Vacuum K6/K6s. Ia memiliki spesifikasi yang cukup sesuai untuk kerja pembersihan harian pada musim raya.

Kekuatan penyedutan Corvan Cordless Vacuum K6/K6s cukup kuat untuk anda sedut habuk, rambut dan kotoran lain pada semua jenis lantai termasuk karpet. Bateri Corvan K6/K6s ni boleh tahan selama 40 minit dengan sekali cas.

Dari segi filter, Corvan Cordless Vacuum K6/K6s mempunyai 3-stage HEPA filter yang boleh dibasuh dan digunakan semula. Paling best bila guna, tak perlu selalu tekan. Cukup tekan sekali untuk on atau off. Ringan dan mudah digunakan, patut la diminati ramai!

Raya setahun sekali. Kadang-kadang kena mop lantai rumah supaya bersih dan berkilat. Tapi pening kalau nak sental kotoran degil pada lantai kan? Penat dan sakit belakang kalau mop lama-lama. Baik anda guna Corvan Cordless Mop picaMop T7, mop elektrik terbaik!

Corvan Cordless Mop picaMop T7 dilengkapi twin rotor berkuasa dengan lampu LED. Mudah nak mop lantai dan anda boleh nampak kekotoran pada lantai dengan lebih jelas.

Apa yang bagus tentang Corvan Cordless Mop picaMop T7? Korang tak perlu guna cecair pencuci khas untuk mop sebarang permukaan sebab mop elektrik ini tetap boleh kilatkan lantai walaupun hanya air bersih biasa. Hebatnya!

Wah, tak sangka banyak juga pilihan alat pembersihan yang ada di Corvan! Sampai rambang mata dibuatnya. Selain alat pembersihan, Corvan juga mempunyai peralatan dapur, penjagaan diri dan sebagainya.

Nak tahu masa paling sesuai untuk dapatkan produk Corvan? 4 April, 11 April dan 18 April ni, pastikan anda tidak terlepas Jualan Raya Mega Corvan di semua online platform seperti Shopee, Lazada dan Laman Web Rasmi Corvan.

Diskaun ditawarkan sehingga 80%, voucher tambahan yang menarik dan pelbagai Hadiah Percuma disediakan! Yang paling best, special untuk 4.4 sahaja, setiap pembelian Corvan K18/K18 Pro, anda boleh bawa pulang Corvan Air Fryer yang bernilai sehingga RM899!

Menarik kan? So, pangkah kalendar anda siap-siap sebab stok sangat limited dan promo ni jarang-jarang berlaku ye! Kalau nak info lanjut, boleh ikuti Instagram dan Facebook Corvan, semua update ada kat situ.

Kalau berminat, anda klik link kat bawah ni okay?

Nak tahu lebih lanjut tentang barangan yang ada di Corvan? Terus ke laman web di www.corvan.com.my. Moga rumah anda bersih dan selesa di Hari Raya!


Tampil Bergaya Di Hari Raya Dengan ‘Kurta Wakanda’

Ada yang masih demam Black Panther? Jika ya, kurta dari Batik Souq ini untuk anda. Batik Souq melancarkan beberapa rekaan baharu untuk baju batik jenama ini tetapi yang mendapat perhatian ramai semestinya Kurta Wakanda ini.

Rekaannya persis baju yang dipakai oleh King T’Challa dalam filem Black Panther dan bagi kami, ini adalah rekaan yang awesome dan hampir sama seperti yang dipakai oleh T’Challa dalam filem berkenaan.

Jika anda sudah ada baju raya Uniqlo dan mahu tambah baju yang unik, ini untuk anda. Ianya dijual pada harga RM159.

Bila pergi ke rumah sanak saudara nanti, bolehlah salam mereka dengan gaya ‘Wakanda Forever’. Untuk pembelian perlu ke laman rasmi Batik Souq di sini.


Ahli Perniagaan Berpangkat ‘Dato’ Dan Ejen Insuran Lagak Polis Trafik Di Jalan Awam Serah Diri

Pada hari minggu lalu, Ibu Pejabat Polis Daerah Port Dickson telah mengeluarkan kenyataan pihaknya memburu sekumpulan marshal yang memberikan arahan kepada pengguna jalan raya lain memperlahankan kenderaan bagi membenarkan kira-kira 20 biji motorsikal berkuasa tinggi untuk melalui laluan tersebut.

Baru-baru ini pihak Polis Port Dickson telah mengeluarkan kenyataan rasmi di Facebook bahawa kedua-dua marshal yang terakam pada dashcam pengguna jalan raya lain telah pun menyerah diri setelah kes mereka tular.

Pada 6/12/2021 dua orang lelaki berbangsa Melayu yang dipercayai terlibat dalam rakaman aksi marshal tersebut telah hadir dalam dua masa berbeza ke Bahagian Siasatan Dan Penguatkuasaan Trafik daerah Port Dickson untuk serah diri.

“Kedua-dua lelaki berusia 45 dan 49 tahun dengan salah seorangnya berpangkat Dato’ bekerja sebagai ahli perniagaan dan agen insuran telah hadir ke Balai Trafik sejurus mengetahui aksi mereka yang dirakam telah ditularkan secara meluas di media sosial.

“Pihak Polis telah menahan kedua-dua lelaki sebaik mereka menyerah diri di Balai Polis Trafik Port Dickson dan turut merampas dua buah motosikal berkuasa tinggi serta beberapa barangan milik individu yang digunakan kedua-dua marshal berkenaan seperti yang dirakam di dalam video tersebut,” terang Ketua Polis Daerah Port Dickson, Superintendan Aidi Sham Mohamed.

Tambah beliau lagi, pihak Polis juga masih menjalankan siasatan lanjut secara menyeluruh terhadap kedua-dua lelaki terbabit jika wujud kesalahan lain-lain yang dilakukan oleh mereka.

Seorang pengguna media sosial berkongsi rakaman video di mana dia telah diminta memperlahankan kenderaan oleh kedua-dua marshal terbabit ketika konvoi itu dipercayai bergerak dari arah Kuala Sungai Baru, Alor Gajah, Melaka melepasi kawasan Jalan Tanjung Agas, Pasir Panjang.

Ini merupakan insiden kedua yang melibatkan kes marshal di kawasan jagaan Polis Daerah Port Dickson. Anda boleh tonton video penuh insiden tersebut melalui pautan di bawah.

Lagak Seperti Polis Trafik, Pihak Berkuasa Buru Marshal Motosikal Berkuasa Tinggi

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi

Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa


‘Raya Lebih Sempurna Jika…’

Satu Syawal adalah hari istimewa yang dinantikan umat Islam seluruh dunia bagi meraikan kemenangan dan bergembira setelah sebulan berpuasa.

Kemeriahan persiapan dan sambutan Aidilfitri termasuk membeli baju raya, bermain bunga api, rumah terbuka dan berkumpul bersama keluarga pasti membuat sesiapa pun teruja terutamanya anak kecil.

Namun, dalam kegembiraan menyambut lebaran, ada segelintir insan yang merayakannya dalam suasana suram, sayu dan serba kekurangan seperti anak yatim serta golongan asnaf.

Tonton video menyayat hati anak-anak Rumah Amal Raudhatul Jannah, Banting, Selangor dan selami kisah serta makna hari raya sebenar buat mereka.

Marilah bersama-sama menyumbang ke Rumah Amal Raudhatul Jannah bagi menceriakan Syawal anak-anak kurang bernasib baik ini.

Masukkan kod “JASMINE” pada bahagian rujukan penerima dan JASMINE akan menggandakan nilai sumbangan anda.

Sebagaimana firman Allah SWT yang bermaksud: “Dan mereka bertanyakan kepada mu (wahai Muhammad) terhadap anak-anak yatim. Katakanlah bahawa berbuat islah (kebaikan) kepada mereka itu (anak-anak yatim) adalah merupakan suatu kebaikan.” (Surah Al-Baqarah ayat 220).

Sumbangan boleh disalurkan terus ke akaun 12074010066444 (Bank Islam Malaysia Berhad – Pertubuhan Kebajikan Asnaf Raudhatul Jannah).


Raya Norma Baharu Bersama Huawei Y6p Dengan Gaya, Skrin, Dan Bateri Lebih Besar Hanya RM559

Walaupun Hari Raya Aidilfitri pada tahun ini diraikan dalam keadaan norma baharu seperti tidak dapat pulang ke kampung, tiada kunjung-mengunjungi, tiada rumah terbuka dan tak lupa juga yang beraya berseorangan, rakyat Malaysia tetap meraikan Aidilfitri dengan gembira!

PKPB tidak menghalang rakyat Malaysia untuk membuat persiapan lebaran untuk menaikkan semangat mereka. Yelah, raya kan setahun sekali? Ada yang beli sofa, ada yang beli TV baru dan ramai juga yang beli handphone baru!

Cakap tentang handphone, tahu tak anda boleh dapatkan smartphone yang mempunyai ciri-ciri terbaharu tapi dengan harga hanya RM559?

Selain baju raya yang onz, penting jugak untuk anda ada aksesori yang cantik seperti smarphones baru untuk digayakan sepanjang Syawal ini. Sebab itu HUAWEI Y6p antara pilihan yang tepat!

Ia datang dalam 3 warna yang boleh dipilih untuk dipadankan dengan baju raya anda. Bolehlah matchy-machy! Antara warna yang ada ialah Phantom Purple, Emerald Green dan Midnight Black. Rare habis!

Walaupun jauh dari keluarga dan sanak saudara, terima kasih kepada skrin sebesar 6.3 inci dan resolusi 1600×720 HUAWEI Y6p, anda confirm puas hati bila video call dengan ibu bapa. Nak bersyahdu minta maaf ketika pagi raya pun mudah. Semua orang masuk frame, tidak ada yang tidak nampak!

Baterinya yang tahan lama juga sangat-sangat membantu! Yelah, anda bukan nak call sorang sahaja. Adik-beradik, pakcik, makcik, atuk, nenek, semualah nak call! Dengan bateri yang berkapasiti sehingga 5000mAh ini sure buat anda cakap berjam-jam!

Antara perkara yang lain yang penting ketika hari raya ialah gambar! Memori ketika hari raya sememangnya tidak boleh ditukar ganti dengan hari-hari lain.

HUAWEI Y6p dilengkapi dengan kamera belakang 13MP dan kamera hadapan 8MP. Memang tiada masalah untuk anda rakam momen-momen di hari lebaran. Yang penting, jangan lupa kongsikan gambar-gambar anda itu dengan keluarga.

Dengan storage sebesar 64GB, anda bukan saja boleh rakam memori raya dan OOTD, tapi boleh juga simpan OOTD dan video-video dari saudara-mara anda tau. Anda juga boleh simpan video memasak yang mak anda send. Senanglah nanti bila masak makanan raya sendiri!

Yang lagi best, anda yang beli HUAWEI Y6p boleh dapat 15GB cloud storage secara PERCUMA selama 12 bulan! Syoknya! Bolehlah save semua video yang anda dapat. Bila rindu, boleh tengok balik!

Dengan adanya kemudahan teknologi terkini, duit raya kini boleh diberi tanpa tunai! Setiap peranti HUAWEI termasuklah model baharu, HUAWEI Y6p dilengkapi dengan AppGallery!

AppGallery menawarkan beratus aplikasi terkini yang memberi kemudahan kepada penggunanya! Antara aplikasi popular yang ada dalam AppGallery adalah Maybank2u, Touch n’ Go eWallet, dan Boost.

Alhamdullilah, syukur masih boleh hantar dan terima duit raya ketika PKPB ini!

Alang-alang tidak boleh beraya, apa kata anda tengok movie ataupun drama dengan dengan phone baru berskrin besar ini. Lagi best, pengguna HUAWEI Y6p juga ditawarkan pass Viu Premium secara percuma untuk 2 bulan!

Caranya sangat mudah! Pengguna hanya perlu muat turun aplikasi Member Center di AppGallery. Kod percuma boleh didapati di aplikasi Member Center!

Dengan adanya Viu Premium, anda dapat menonton pelbagai filem dan drama popular tanpa iklan! Selain itu, anda juga dapat menikmati filem eksklusif khas untuk pelanggan Viu Premium.

Jadi, anda jangan lepaskan peluang untuk dapatkan HUAWEI Y6p di kedai rasmi HUAWEI secara atas talian atau di kedai fizikal!

Untuk maklumat lanjut, anda boleh layari laman web rasmi di sini dan Facebook HUAWEI Malaysia!

Sementara itu, apa kata anda klik pautan di bawah ini untuk ketahui tentang AppGallery.

Hiburkan Hari-Hari Anda Ketika PKP Dengan HUAWEI AppGallery. Memang Terbaik!

Rasai Pengalaman Pembelajaran Terunggul Hari Ini Dengan HUAWEI MateBook X Pro

HUAWEI Siri P40 Dianggap Smartphone Fotografi Dan ‘Connectivity’ Terbaik? Ini Review Kami


‘Raya Playboy Majalengka’ Mengaku Sudah berkahwin 87 Kali, Rancang Kahwin Buat Kali Ke-88

Mencari cinta bukan sesuatu yang sukar bagi warga emas di Majalengka, Jawa Barat ini kerana beliau mengaku pernah berkahwin sebanyak 87 kali sebelum ini.

Lelaki berkenaan yang menerima jolokan Raja Playboy, Kaan yang berusia 61 tahun dikatakan sedang merancang perkahwinan buat kali ke-88 dengan salah seorang bekas isterinya.

Beliau tidak menolak bekas isteri untuk kembali kepadanya kerana menurutnya, ramai bekas isteri yang masih ‘tergila-gilakannya’.

Daripada 87 pernikahan tersebut, beliau berkata tidak semuanya menikah dengan gadis baharu. Kaan bernikah dengan 46 gadis berbeza dan gadis-gadis tersebut bukan hanya berasal dari daerahnya.

“Saya merancang untuk berkahwin dengan bekas isteri daripada perkahwinan ke-86. Meskipun sudah lama berpisah, perasaan cinta antara kami masih kuat dan saya enggan mempermainkan perasannya.

“Selama ini juga, dia masih ‘tergila-gilakan’ saya walaupun usia perkahwinan kami dahulu hanya sebulan,” kata Kaan. Kaan berkata beliau mempunyai prinsip ‘tidak boleh mempermainkan hati perempuan’ yang diajar oleh orang tuanya.

Usia perkahwinannya juga tidak menentu; ada yang bertahan beberapa minggu dan ada yang bertahan berpuluh tahun lamanya. “Perkahwinan paling lama dengan orang kampung ini juga, 24 tahun. Cuma saya dulu bermadu terus. Kalau usia pernikahan paling singat rata-rata cuma satu minggu, ada juga satu bulan,” terangnya lagi.

Tambah Kaan yang bekerja sebagai petani, dia mula berkahwin sejak berusia 14 tahun dan gadis pertama yang dinikahinya berusia 16 tahun. “Daripada membuat maksiat, lebih baik saya berkahwin,” kata Kaan.


Raya Saya Berubah Apabila Berkahwin Dengan Orang Jawa

Bila bertemu jodoh dengan pasangan yang berlainan negeri dan budaya, banyak yang saya dapat belajar sekaligus memberi pengalaman baru untuk saya. Salah satunya pengalaman berhari raya.

Maklumlah, selama hampir 30 tahun berhari raya dengan keluarga sendiri di Utara, saya sudah terbiasa dengan budaya sendiri. Tetapi, semuanya berubah bila saya mendirikan rumah tangga dengan anak orang berketurunan Jawa, yang mana pada mulanya tak banyak sedikit, kejutan budaya juga bagi saya.

Tahun pertama kahwin, pada hari raya tahun 2012, sekeluarga mentua balik berhari raya ke kampung abah (bapa mentua) saya di Hutan Melintang, Bagan Datoh, Perak.

Sebab emak dan ayah saya sudah tiada, jadi sejak kahwin, memang saya akan berhari raya dengan keluarga mentua. Tahun itu, kami sekeluarga balik dua hari sebelumnya sebab nak sediakan juadah raya di kampung.

Mak dan abah saya akan sibuk dengan persediaan bahan-bahan untuk memasak sejak selepas Subuh lagi. Pada saya, terasa masih awal hendak masak. Selalunya lewat petang atau malam raya baru kita sibuk hendak masak juadah raya.

Namun berbeza dengan mak dan abah saya, sehari sebelum raya sudah siap masak semua menu hari raya. Bahkan pada hari terakhir puasa selalunya sudah berbuka dengan juadah raya. Memang perkara baru untuk saya.

Seawal pagi lagi, abah dah siap ke pasar, membeli daging yang sudah ditempah lebih awal. Daging lembu segar, memang sedap dibuat rendang. Mak pula sibuk siapkan bahan-bahan untuk memasak.

Banyak juga kerja yang perlu dilakukan kerana makanan akan dimasak dalam kuantiti yang agak banyak. Mujur suami saya ramai adik beradik, masing-masing boleh menolong. Pada waktu itu, saya tengah hamil 6 bulan, boleh lah tolong setakat yang mampu.

Antara menu raya kami di kampung – rendang daging, nasi impit, kuah kacang dan lontong. Menu-menu lain seperti pecal dan ayam masak merah disediakan oleh saudara abah yang tinggal berdekatan.

Biasanya menjelang petang baru siap semua juadah. Jadi, malam hari raya sudah tak sibuk hendak siapkan juadah raya lagi. Malam raya sudah boleh berehat dan siapkan baju raya pula.

Pagi raya, macam biasa selepas solat raya, sesi bermaaf-maafan. Selepas itu, makan hidangan raya bersama keluarga. Kemudian, sesi ziarah-menziarahi sanak saudara.

Seingat saya, hampir 5-6 buah rumah kami jelajah pada raya tahun itu. Semuanya adik-beradik abah yang tinggal berhampiran atau di sekitar Bagan Datoh.

Apa yang menarik dan baru bagi saya, setiap rumah yang kami ziarahi, pasti ada pecal. Dah katanya orang Jawa ya. Cuma mungkin berbeza bahan-bahan yang digunakan sahaja.

Ada pecal yang ringkas, ada pecal yang lengkap dan original dengan nasi impit. Ada pelbagai versi pecal boleh dicuba. Kuah kacang untuk pecal pun berbeza sedikit rasanya daripada kuah kacang biasa. Lebih pedas dan berempah. Memang sedap.

Saya cuba cari kalau-kalau ada ketupat atau lemang, nampaknya macam tiada. Maklumlah sepanjang hampir 30 tahun ini, hari raya pertama saya mesti makan ketupat pulut dengan rendang.

Dari satu rumah ke satu rumah, kebanyakannya akan menghidangkan pecal sebagai menu utama. Menu-menu lain ada juga seperti soto, lontong atau bihun sup.

Tetapi ada satu rumah makcik suami yang akan hidangkan tetamu dengan nasi dan lauk-pauk selain kuih raya. Istimewanya, ada sambal tahun super pedas dengan kerang dan babat (sambal tahun yang biasa dibuat dengan kulit lembu).

Kami pasti singgah rumah makcik untuk menikmati sambal tahun istimewa tersebut. Walau bagaimana pun, tetap tak ada ketupat. Pertama kali saya berhari raya tanpa ketupat!

Sebenarnya sangat bagus kerana ketupat pulut sangat tinggi kalori, yang mana kalau tak dikawal pemakanannya, sia-sia sahaja kita sudah berpuasa sebulan tapi pada pagi raya terus berat badan naik semula.

Jadi, dari satu segi, saya suka hari raya cara Jawa original begini. Pecal kan terdiri daripada banyak sayur-sayuran, tempe dan dimakan bersama kuah kacang.

Kuih raya pun kurang dijamu, lebih banyak kerepek yang dibuat sendiri. Kuih raya juga sebenarnya tidak bagus juga dimakan berlebihan.

Pengalaman pertama berhari raya cara orang Jawa pastinya memberi kenangan menarik buat saya. Pada awalnya memang saya mengaku sedikit kurang biasa, tetapi alah biasa tegal biasa.

Tahun ini sudah pun masuk tahun ke-5, tapi pengalaman pertama tetap saya ingat sampai bila-bila.


Raya Tahun Ni Pasti Lebih Ceria Dan Jimat Bila Anda Ikut Tips Ini!

Setiap tahun bila bulan Ramadan hampir tiba sahaja pasti ramai yang mula fikir macam mana nak kasi rumah nampak extra cantik dan extra ceria betul tak?

Iyalah, raya kan datang setahun sekali sahaja, masa tu pulak sanak saudara serta sahabat handai semua datang menziarah rumah kita. Mestilah nak rumah nampak berseri-seri!

Kalau tak tahu nak mulakan daripada mana, anda boleh cuba ikut tips ni! Confirm rumah anda tip-top raya nanti!

Sebenarnya kalau anda nak tahu, trick nak nampak rumah anda lebih ‘baru’ ni sebenarnya anda kena tukar beberapa item sahaja! Terus rumah nampak berbeza!

Kalau hari-hari lain kita hanya guna lampu kalimantang atau lampu biasa, khas untuk hari raya kita pasang la lampu hiasan! Baru lah nampak lip-lap rumah tu kan?

Nampak remeh tapi sebenarnya peti sejuk ni memainkan peranan penting untuk memastikan makanan korang kekal segar dan bersih. Lagi-lagi masa nak buat open house. Antara jenama yang menjadi pilihan pengguna ialah peti sejuk LG!

Peti Ais Jenama LG mempunyai penapis udara pintar, Hygiene FRESH⁺™. Ia mampu untuk membasmi kuman sehingga 99.999% dan meminimumkan bau busuk di dalam peti sejuk!

Ramai yang beli meja khas untuk raya tau. Senang nak letak lauk raya nanti. Tak perlu asing-asing meja.

Raya ni ramai sangat orang yang datang rumah. Tak sempat nak kemas rumah betul-betul kan? Anda on sahaja purifier 360º daripada LG ni, setiap sudut dalam rumah mesti lagi bersih dan udara pun lebih nyaman walaupun ramai orang.

Yang ini confirm tetamu akan nampak perbezaannya! Kalau anda nak tahu, TV LG berukuran 77″ OLED G2 ni akan berikan korang pengalaman menonton filem yang lagi real!

Ia juga mempunyai self-lit piksel yang mampu untuk menawarkan warna hitam yang lebih sempurna!

Padankan dengan Soundbar LG ni fuhh! Memang syok kalau tengok dengan sedara mara di malam raya!

Jika tahun ni raya terkejut lagi macam tahun lepas, sudah tidak ada masalah sebab baju korang dah siap-siap dibasuh menggunakan mesin basuh LG ni!

Mesin basuh WashTower™ ni adalah merupakan gabungan mesin basuh bersize 21 kg dan pengering bersize 16 kg.

Baru la gempak raya anda kalau ada gabungan kedua-dua mesin basuh dan pengering sekali gus! Jimat masa tak payah nak sidai-sidai dah. Confirm jiran jealous tengok!

Ia boleh menimbang berat dan menilai tahap kelembutan fabrik untuk memilih gerakan basuh yang optimum secara automatik. Jadi, baju raya korang akan dibasuh dengan cermat dan selamat!

Alang-alang nak tukar tu baik cari promosi yang berbaloi betul tak?

LG ada lancarkan kempen Raya Jimat, Raya Ceria yang membolehkan korang untuk dapat rebat sehingga RM2,500! WOW!

Selain itu, korang juga boleh Mix & Match pembelian korang dengan jumlah perbelanjaan minimum RM3,000 untuk rebat tambahan dan terima FREE Gift: Set Kutleri Premium Keluli Tahan Karat bernilai RM250*!

Bukan sahaja barangan elektrik yang admin senaraikan di atas, ada lagi macam-macam pilihan yang korang boleh pilih tau.

Korang kena grab tawaran menarik ni cepat sebab tempoh promosi ni hanya dari 1 Mac 2023 – 4 Jun 2023 ni je tau! Untuk info lanjut, boleh layari: https://www.lg.com/my/promotions/raya-jimat-raya-ceria-2023.

Jom dapatkan raya yang lagi meriah tahun ni dengan LG!


#RayaPalingTouching, Karya Terbaru Matluthfi Sempena Hari Raya

Youtuber terkenal iaitu Matluthfi nampaknya turut mengeluarkan iklan raya pada tahun ini dengan kolaborasi bersama Touch ‘n Go. Tidak seperti iklan raya lain yang lebih sentimental dan menyedihkan, Matluthfi berjaya membawakan iklan dengan konsep yang lebih fresh dan fun.

Tonton #RayaPalingTouching untuk melihat gelagat Matluthfi dalam usahanya memenuhi hasrat ibunya untuk mendapatkan kuih ‘Almond Tino’.


Koleksi Eksklusif Ray-Ban X Scuderia Ferrari Ini Memang Penuh Bergaya

Ray-Ban memang terkenal di serata dunia sebagai pengeluar cermin mata hitam berkualiti tinggi tetapi kolaborasi terbaru mereka dengan pasukan F1 Scuderia Ferrari ini memang sangat awesome!

Pilihan rekaan yang ada juga pelbagai; dari rekaan klasik hingga moden dan setiap satunya memang sangat cantik. Rekaan Aviator, Caravan, Erika dan Wayfarer boleh dipilih dengan beberapa warna pilihan untuk setiap model. Paling menarik adalah logo Ferrari yang diukir bersama pada permukaan cermin.

Start your engines // Discover the exclusive @scuderiaferrari Collection and get ready for Sunday’s #MonacoGP // #ForzaFerrari

A post shared by Ray-Ban (@rayban) on May 26, 2017 at 10:45am PDT

Dengan rekaan yang sesuai untuk dalam dan luar trek, anda tak perlu menjadi peminat tegar F1 untuk menyukai koleksi Ray-Ban X Ferrari ini. Buat masa ini, tidak pasti sama ada model kolaborasi ini akan masuk ke pasaran Malaysia atau pun tidak.

Jika anda sangat berminat, anda boleh beli di laman official Ray-Ban di sini. Julat harga dari USD230 (lebih kurang RM930) hingga USD280 (lebih kurang RM1200) bergantung kepada jenis model. Owh, tidak lupa juga ia akan datang dengan bekas kulit edisi khas yang sangat handsome.


‘Rayhan Kabir’ Daripada Dokumentari Al Jazeera Kini Ditahan, Bakal Diusir Dari Malaysia

Rayhan Khabir, lelaki warga Bangladesh yang sebelum ini muncul dalam laporan kontroversi Al Jazeera telah berjaya ditahan oleh Jabatan Imigresen Malaysia pada semalam di Kuala Lumpur, lapor Harian Metro.

Laporan tersebut menyebut Raihan berjaya ditemui selepas dua minggu diburu oleh pihak berkuasa selepas membuat kemunculan dan memberikan kenyataan dalam temu bual dokumentari dihasilkan Al Jazeera Locked Up In Malaysia Lockdown.

Sumber: Harian Metro #imigresen #jim #covid19 #penjarakansosial #kitajagakita #kitamestimenang #staysafe https://t.co/C1SwfqUMKw pic.twitter.com/USMPRfqdxu

— Imigresen Malaysia (@imigresenmy) July 24, 2020

Penahanan itu turut disahkan sendiri oleh Ketua Jabatan Imigresen Malaysia Datuk Khairul Dzaimee Daud ketika dihubungi Harian Metro.

Rayhan yang ditangkap selepas dipercayai bersembunyi di sebuah kondominium di Kuala Lumpur juga menurut beliau akan diusir dan disenarai hitam daripada memasuki Malaysia selepas ini.

“Lelaki Bangladesh ini akan diusir keluar dan disenarai hitam daripada memasuki Malaysia untuk selama-lamanya,” kata Khairul Dzaimee dalam kenyataan, hari ini.

Md Rayhan Khabir, warga Bangladesh yang berada di Malaysia sebelum ini mencetuskan kontroversi dengan komen dan pandangan yang diberikannya dalam temubual diterbitkan berkait pengurusan warga asing dalam mendepani COVID-19 oleh kerajaan Malaysia.

Beliau kemudiannya diminta tampil bagi membantu siasatan mengikut Akta Imigresen 1959/63 sebelum akhirnya berjaya ditemui hasil risikan oleh Bahagian Risikan Ibu Pejabat JIM.

Beliau sebelum ini difahamkan bersembunyi di sebuah kondominium di Jalan Pahang, Kuala Lumpur sebelum ditahan semalam.

Baca laporan kami mengenai beliau yang menimbulkan kontroversi dan mencetuskan perdebatan dalam kalangan netizen di pautan di bawah.

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI

Pengacara Bernama Panggil Al Jazeera Sebagai ‘Al-Jahiliyah’ Dikenakan Tindakan


Rayhan Kabir Dihantar Pulang Ke Bangladesh, Tiada Pendakwaan Dikenakan Di Malaysia

Warga Bangladesh, Rayhan Kabir yang ditahan Jabatan Imigresen sebelum ini disahkan akan dihantar pulang ke negara asalnya selepas tiada sebarang pendakwaan dikenakan ke atasnya di negara ini.

Penghantaran pulang Kabir itu bagaimanapun difahamkan memerlukan sedikit lagi masa kerana beliau masih menunggu keputusan saringan COVID-19 dan tiket penerbangan ke Bangladesh tersedia.

Rayhan mula ditahan JIM pada 24 Julai lalu di Jalan Pahang, Kuala Lumpur bagi membantu siasatan terhadapnya menurut Akta Imigresen 1959/63.

Dia sebelum ini mencetuskan kontroversi kerana memberikan komen terhadap usaha kerajaan Malaysia menguruskan warga asing dalam menangani pandemik COVID-19 di negara.

Komennya yang disiarkan dalam dokumentari bertajuk Locked Up In Malaysia Lockdown oleh Al Jazeera dalam rancangan 101 East itu bagaimanapun menerima reaksi negatif daripada rakyat negara ini.

Susulan daripada itu juga, beliau kemudiannya diminta tampil sebelum berjaya ditahan sejak 24 Julai yang lalu.

Dan kini selepas hampir sebulan ditahan, Rayhan Kabir disahkan akan dihantar pulang ke negaranya selepas tiada pendakwaan dikenakan ke atasnya.

Perkara itu dimaklumkan sendiri pihak peguamnya melalui satu kenyataan yang dilaporkan di media arus perdana sejak semalam.

“Pihak imigresen memutuskan untuk menghantar pulang Rayhan Kabir. Tidak akan pendakwaan dikenakan terhadap anak guam kami.

“Dia akan dihantar pulang sebaik keputusan saringan Covid-19 dilakukannya selesai dan tiket penerbangan tersedia,” katanya dalam kenyataan di Kuala Lumpur semalam seperti dipetik Harian Metro.

Anda boleh menonton kembali komen yang diberikan Rayhan Kabir melalui video yang dikongsikan Al Jazeera di bawah.

Baca juga perkongsian kami mengenai Rayhan sebelum ini yang menerima reaksi negatif daripada netizen susulan komen yang diberikannya itu di pautan di bawah.

Laporan Salah Al Jazeera Bangkitkan Kemarahan Rakyat Malaysia

Kembali Pertahankan Malaysia, Lelaki Ini Jelaskan 15 ‘Kesalahan’ Al Jazeera Dalam Video Berat Sebelah Mereka


Rayuan Air Mata Seorang Marhaen Ini Menarik Lebih 20,000 Share. Ia Bagai Suara Anda Dan Kami

Pasti ramai yang kenal Saiful Nang. Kali ini kami ingin kongsikan status beliau berkaitan kenaikan harga minyak. Kenapa kami kongsikan? Pertama, ia viral dan kedua ia penuh dengan mesej yang sangat menarik.

Bacalah sampai habis. Amaran, ia agak panjang tetapi berbaloi!

RAKYAT DIPAKSA TELAN TANPA PILIHAN – SAIFUL NANG

Jika saya tinggal di London, New York atau paling terukpun di Guangzhao, Melbourne jika minyak naik saya tak terasa pun. Alternatif disediakan untuk saya sampai dari sejauh zon 6 Kota London ke tengah bandar ataupun ke zon 6 arah berlainan dalam masa kurang 1 jam sekalipun semasa penyuraian waktu puncak. Apa nak risau jika Tuan Mayor Kota London juga naik train ke tempat kerja, untuk mesyuarat dengan pelanggan di mana-mana sahaja juga boleh naik train. Belanja pun tak banyak, guna sahaja kad bulanan mereka itu boleh sahaja melacak ke seluruh London. Untuk ke Manchester, Nottingham (seperti kita nak ke Kota Bharu dan Kuala Terengganu) boleh guna train juga dengan kekerapan tinggi dan HARGA YANG MURAH (jika nak banding dengan pendapatan mereka, harga itu memang murah).

Hari ini kita dipaksa untuk telan kenaikan harga tanpa kerajaan tuntaskan keperluan pengangkutan awam yang sangat parah. Naik bas pun tidak pasti boleh sampai ke pejabat tepat atau awal dari masa walaupun ada lorong khusus untuk bas. Saya minat melihat lorong bas di Istanbul seperti track keretapi yang tidak boleh dilalui kereta. Tak perlu buat landasan dan tak perlu beli keretapi mahal-mahal. Guna bas sedia ada juga sudah lebih baik dari membuat projek pelebaran lebuhraya. Sampai kita ada 50 lorong pun masih tetap tak cukup.

Tindakan pentingkan diri juga boleh disabitkan. Jika hebat pengangkutan awam nanti Proton punya jualan merosot pula. Dr. M tak akan berdiam diri.

Malaysia sudah diwarisi kepada Datuk Seri Najib Razak dalam keadaan yang sudah parah. Dapat pula ke tangan anak yang lahir atas dulang emas yang tidak pernah merasai kesusahan rakyat secara realistik dan peribadi. Saya tersinggung semasa pertemuan bersama beliau dalam satu perbincangan “tehtarik” di Jibby & Co Subang awal tahun ini, beliau berseloroh tentang isu air dan saya lihat ia tidak kelakar langsung. Pada keadaan gawat air dengan penggunaannya bercatu dengan asbab beberapa dari kami bercatu air di rumah sehingga mandipun nak bercatu, beliau boleh berseloroh “Saya boleh mandi…rumah saya ada air” (lalu ketawa).

Saya tahu ini pedas untuk Datuk Seri dan saya juga harap tak perlu nak katakan ini secara umum. Email cadangan berkajang-kajangpun, yang membacanya bukan dia tetapi ditapis oleh lapisan yang mungkin lihat ini remeh. Tapi kita lupa, jika suara rakyat ini seperti air. Jika disekat dia akan melimpah juga sehingga satu ketika limpahan itu akan meruntuhkan empangan yang dibina selama 57 tahun.

Petronas diajar untuk mengatakan rezab minyak kita tinggal sedikit, tetapi kerajaan lupa jurutera-jurutera carigali Petronas ada mulut dan ada Facebook. Mereka boleh bercakap dan mereka selalu bercakap rezab minyak kita sangat banyak lagi. Sekecil Brunei itu sendiri rezab minyaknya masih lagi tidak habis-habis dan tidak akan habis sehingga 2030, mengapa kita boleh fikir rezab kita akan habis pada 2030-an?

Masalah bila orang senang mentadbir, semuanya mahu dibeli dengan wang. Berikan rakyat BR1M sebagai gula-gula yang tidak mengenyangkan dan tidak juga berkhasiat. Wang tunai ditabur-tabur seperti Ali Baba Bujang Lapok memberi sedekah di pasar-pasar.

Bukan turun meletak jawatan, tetapi sebelum itu turunlah melihat SENDIRI kepayahan rakyat. Mungkin susah untuk Datuk Seri tahu sehingga Datuk Seri menerima gaji RM1500 sebulan dan perlu berulang alik dengan kereta sendiri yang berhutang dengan bank dengan kadar faedah bank konvensional dan “Islamik” tapi menjerut leher. Isi minyak sendiri dan bayar tol sendiri juga bayaran parking. Makan dengan bekal nasi yang dimasak oleh Datin Seri Rosmah sendiri. Mungkin baru boleh memahami dengan sebenar-benarnya.

Secara praktikal, itu mungkin sukar tetapi kami yakin Datuk Seri boleh turun dan lihat sendiri dan dengar sendiri kata-kata rakyat tanpa perlu protokol Perdana Menteri yang kadangkala mengarut dan menjarakkan informasi rakyat kepada Datuk Seri. Jika rakyat tak mampu sampaikan terus, rakyat akan sampaikan dalam media sosial.

Untuk pengetahuan Datuk Seri, jika Datuk Seri buat lawatan ke sesuatu tempat, orang-orang Datuk Seri akan jadikan tempat sampah nampak macam Hyde Park. Setinggan nampak macam hotel 5 bintang tetapi setelah Datuk Seri pulang, semuanya dicabut semula dan tinggallah semuanya dalam keadaan sediakala sementara Datuk Seri dengan bangga membuat kenyataan “SYUKURKAH, MALAYSIA SUDAH MAJU”.

Apabila minyak naik harga, kesannya tetap kesan domino. Janganlah Menteri Perdagangan Dalam Negeri dan Hal Ehwal Pengguna (Menteri Ayam) membuat kenyataakn memujuk yang harga barang tidak akan naik. Saban kali berlaku begitu, harga naik tetap naik. Penguatkuasaan kementeriaan hanya sekadar seperti seorang bapa menegur anak nakalnya yang panjat-panjat rumah tetamu dan memecahkan pinggan dengan teguran “Haiiippppp….babab kangg” dan kemudian sambung bersembang semula.

Dulu semasa saya kecil, saya terpaksa percaya pada RTM. TV3 masa tu kalau nak dapat siaran pun kena pasang tudung periuk di antena. Setiap kali nak pilihanraya, Van Kementerian Penerangan akan buat hebahan WAYANG PACAK di pekan sehari Felda. Ramai-ramai kami berlonggok nak tengok cerita A.R Badul sambil hampar tikar dan kami juga terpaksa telan kempen pilihanraya yang main dalam wayang pacak ini. Sekarang surat khabar dan TV sudah bukan sumber doktrinisasi kerajaan lagi, kami boleh dengar terus dari suara rakyat di sebelah sana juga sebelah sini tanpa perlu mereka menjadi pemberita.

Datuk Seri, buanglah darah kerabat dan darah bangsawan yang ada dalam diri. Bercampurlah dengan marhaen yang sering terpaksa menelan semua yang disuapkan tanpa rela.

Datuk Seri mungkin lihat, selepas beberapa bulan rakyat akan senyap kembali dan semuanya berjalan seperti biasa dan Datuk Seri akan buat kenyataan “Alhamdulillah, Rakyat Malaysia sudah mampu terima kemajuan”.

Boleh naikkan harga minyak, tetapi siapkanlah sarana pengangkutan awam yang murah dan efisyen serta boleh diharap. Jangan jadikan KEPERLUAN AWAM seperti pengangkutan, elektrik dan bekalan air sebagai satu perniagaan untuk dasar keuntungan tetapi jadikanlah itu satu khidmat yang wajib bagi sebuah kerajaan.

Sedarkah Datuk Seri, di sebalik penerimaan itu bukan kerana kerelaan tetapi kerana mereka terpaksa mencara jalan survival kerana sandaran mereka kepada Kerajaan sudah tidak berguna lagi. Nenek tua yang patut berehat terpaksa menjaja untuk tidak rasa membebankan anak-anaknya yang menjaga beliau. Berapa ramai anak jadi yatim kerana bapanya maut dalam kemalangan motorsikal kerana mengantuk membuat kerja tambahan sehingga 20 jam sehari? Berapa ramai anak-anak yang rosak akhlaknya kerana ibu bapa terpaksa kerah tenaga bekerja siang dan malam? Berapa ramai anak-anak yang terpaksa menukar ruji mereka dari nasi kepada bubur lembik? Berapa ramaikan bapa-bapa marhaen akan dipenjara kerana mencuri susu di pasaraya kerana anak kecilnya menangis kehabisan susu? Berapa ramaikah adik beradik berbunuhan kerana kesempitan ruang hidup? Berapa ramaikah suami dan isteri yang bercerai kerana kehidupan sudah jadi terlalu mahal untuk kekal bersama.

Datuk Seri tak mungkin tahu perkara ini. Kerana ayah, atuk dan keturunan Datuk Seri ialah orang Bangsawan. Bukan Marhaen yang melarat. Tidak salah jika saya sarankan Datuk Seri untuk belajar dan mungkin bekerjasama dengan individu yang memimpin dalam miskin seperti Tuan Guru Nik Abdul Aziz Nik Mat. Saya yakin, jika tiada sekatan pembangunan dari kerajaan pusat, saya yakin cara kepimpinan TGNA mampu ubah Kelantan menjadi negeri termaju.

Bangsawan dengan bangsawan, Marhaen dengan marhaen. Jika makan berpinggan emas, masakan tahu erti tidur berbumbung langit.

Turunlah ke bawah seperti Khalifah Ummar lakukan….secara DIAM, sembunyi dan tidak dikenali. Jika turun padang Datuk Seri dengan rombongan sekapal dan gempita siren-siren polis pengiring, orang buta pun akan tahu PM yang datang.

Datuk Seri, bukannya marhaen tidak berjimat. Sudah habis susu anak berganti air sirap kurang gula kami berikan anak-anak kami yang menangis. Bukan juga marhaen malas, kerana marhaen sampai sudah hampir 24 jam bekerja. Jika tidur itu tidak wajib, 24 jam itu marhaen akan bekerja.

Datuk Seri pembuat keputusan tertinggi di Malaysia. Input kepada percaturan keputusan Datuk Seri ialah informasi yang diberi. Jika informasi tidak telus, maka keputusan Datuk Seri pun akan jadi zalim juga.

Pentadbiran Datuk Seri terlampau mahal dan sesuap makanan Datuk Seri ialah sebaldi peluh marhaen. Bil Elektrik Datuk Seri setahun boleh menghantar 50 orang anak-anak Marhaen menjadi doktor yang tidak berhutang dengan PTPTN. Mungkin juga jika benar desas desus akan beg tangan Datin Seri yang mahal itu, untuk setiap satu beg tangan itu bernilai lebih dari pendapatan seumur hidup beberapa orang marhaen.

Datuk Seri, tak mengapa jika Wawasan 2020 tidak dicapai pada tahun 2020. Apalah guna jika dicapai tetapi kekayaan negara tidak dapat dirasai bersama, yang miskin terus tertolak tempatnya dari daratan negara.

Datuk Seri, MALAYSIA BELUM AMAN. MALAYSIA BELUM MAJU.

//nota tambah : Datuk Seri kalau baca, saya nak ingatkan haritu ada minta nak jumpa Datuk Seri tanpa pelobi-pelobi projek seperti di Jibby & Co dulu. Saya bersama sekumpulan marhaen yang sudah buktikan kebahagian dan kemakmuran negara tidak bermodalkan duit sangat. Datuk Seri boleh menang majoriti 2/3 pun kalau cepat tahu caranya. Tapi tu lah…kami ni Marhaen kan, lama dah minta jumpa tak dapat-dapat juga. Saya pun tak suka jadi keyboard warrior berdegar-degar di laman sosial jika dapat berdepan dan berhadap.

///saya bukan orang politik. Saya bukan benci Datuk Seri, bukan juga benci kerajaan dan tidak juga penyokong Anwar Ibrahim jauh sekali bernadikan PERKASA…tetapi saya menulis sebagai MARHAEN MALAYSIA.

——————————————————-
Ikuti pelbagai kisah menarik di The Vocket.


Ahli Perniagaan Di Malaysia Ini Dedah Mengapa Dia Sanggup Beli ‘Tweet’ Pertama Bernilai RM12 Juta

Sina Estavi, seorang ahli perniagaan yang bertapak di Malaysia mendedahkan alasannya untuk membeli ciapan pertama bos dan pengasas Twitter, Jack Dorsey bernilai USD $2.9 juta (RM12 Juta) adalah kerana ia menganggap bahawa itu adalah pelaburan yang baik.

Kata Estavi, ciapan pertama itu adalah sejarah peradaban manusia di dunia digital dan kemungkinan harganya bakal melambung lebih tinggi pada 50 tahun kemudian. Dia turut membandingkan pembelian terbabit dengan karya agung seniman Leonardo da Vinci iaitu Mona Lisa

Ciapan pertama yang berbunyi, “just setting up my twttr,” pada tarikh 21 Mac 2006 itu dianggap sebagai aset berharga bagi pakar dan ia mula dilelong untuk sebuah yayasan bernama Give Directly’s Africa Responce.

Estavi, seorang pengarah eksekutif syarikat cryptocurrency bernama Bridge Oracle, membelinya dengan harga USD$ 2.9 juta dolar AS. Dilaporkan oleh BBC pada hari Khamis, Estavi membelinya menggunakan ethereum, cryptocurrency yang menyaingi bitcoin.

Tambah ahli perniagaan berusia 29 tahun itu, bahawa rakan-rakan dan para pelabur gembira dengan pembelian terbabit kerana mereka tahu nilainya dan berapa harga ciapan terbabit di masa hadapan dan berapa banyak kesannya kepada media sosial.

Manakala bagi Cathy Hackl, seorang pakar media sosial. Beliau berpendapat bahawa membeli ciapan pertama Twitter itu umpama membeli koleksi buku-buku yang jarang terdapat di pasaran. Dengan erti kata lain, ia adalah pelaburan yang bijak.

Netizen mahu akaun Twitter Netflix Malaysia guna bahasa kebangsaan. Klik pautan di bawah untuk membaca.

Netizen Mahu Akaun Twitter Netflix Malaysia Guna Bahasa Kebangsaan

Akaun Twitter Netflix Malaysia Mula Membuat Ciapan Dalam Bahasa Kebangsaan

Janna Nick Tutup Akaun Instagram Dan Twitter Selepas Didakwa Persenda Artis K-Pop


Rayuan Ditolak, ‘MariCar Go-Kart’ Yang Terkenal Di Jepun Diarah Tutup Secara Rasmi

Perkhidmatan ‘MariCar Go-Kart’ di Jepun pernah viral satu ketika dahulu dan ramai pelancong yang mahu mencuba perkhidmatan tersebut. Bagi anda yang tidak tahu, MariCar Go-Kart ini menjadi terkenal kerana membawa tema watak ikonik milik Nintendo, Mario.

Sebelum ini, pihak Nintendo telah mengemukakan saman terhadap MariMobility dan mengarahkan syarikat berkenaan menghentikan penggunaan harta intelek mereka. Lantaran itu, Mahkamah Tinggi Harta Intelek Jepun mengarahkan MariMobility membayar pampasan sebanyak ¥50 Juta Yen (~RM1.93 Juta) kepada Nintendo pada tahun 2018.

Pihak MariMobility telah membuat rayuan akan keputusan mahkamah dan menukar nama MariCar Go-Kart kepada Street Kart serta tidak akan menggunakan kostum Mario untuk perkhidmatan mereka.

Pada awal tahun 2020, pihak MariMobility telah cuba mengumpul dana ketika perbicaraan tetapi penularan wabak pandemik COVID-19 membantutkan hasil pengumpulan dana akibat kekurangan pelancong.

Kini, pihak mahkamah telah menolak rayuan pihak MariMobility dan tarikan go-kart tersebut telah ditutup serta merta. Bagi Nintendo, ianya tidak adil untuk mengaut keuntungan daripada watak yang mereka telah cipta dan bangunkan sejak 1980an lagi.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Demi Gambar OOTD, Pengunjung Sanggup Rosakkan Bunga LED Di Perlis


Rayuan Haji Dibuka November Ini, Berikut Contoh Surat Rayuan Kepada Tabung Haji

Atas permintaan ramai, di sini saya kongsikan surat rayuan untuk pergi haji yang saya hantar kepada Tabung Haji. Surat ini sekadar panduan sahaja ya. Banyak lagi contoh-contoh lain di Google. Surat saya ringkas saja.

Saya juga baru sahaja telefon Tabung Haji. Katanya rayuan belum dibuka lagi. Insyallah November 2017 baru dibuka bagi permohonan untuk tahun 2018.

Ada yang viral kata sudah dibuka untuk rayuan, itu TIDAK BENAR. Janganlah hantar surat sekarang. Memang tak akan dilayan. Sia-sia saja. Tunggu November nanti. Itu pun lebih baik telefon dulu Tabung Haji untuk sahkan semula ya.

Tempoh Tabung Haji akan terima surat rayuan kita biasanya bermula November sehingga bulan Rejab sahaja.

Taiplah surat seperti ini. Bila surat dah siap, bolehlah pos kepada alamat seperti di dalam surat saya ini.

Atau hantar by hand terus ke cawangan Tabung Haji yang terdekat dengan korang. Saya hantar sendiri lebih puas hati. Kejap je hantar surat ni. Tak lama pun.

Surat ini saya TIDAK sertakan sekali dengan salinan kad pengenalan atau salinan buku simpanan Tabung Haji. HANYA SURAT SEMATA-MATA.

Jika ingin rayu bersama suami, buat 2 surat.

Saya cuma hantar sekali sahaja iaitu bulan Disember. Selepas itu saya tak ada hantar surat lagi. Bulan-bulan berikutnya saya hanya follow up by call. Setiap bulan saya call sampai operator tu kata, “Puan,puan tak perlu call dah ya. Puan tunggu je kami call puan. Kalau sampai raya ni tak ada panggilan, tak adalah tu. Puan cuba lagi tahun depan.”

Alhamdulillah. 2 minggu lepas raya dapat panggilan haji.

Baca: Teringin Nak Pergi Haji Cepat? Ini 15 Cara Yang Boleh Anda Lakukan

Fikirkan alasan yang munasabah dan jangan MENIPU alasan.

Kita nak pergi buat benda baikkan? Jadi tak baik pula kita mulakan perjalanan kita dengan tabiat yang tak baik. Sebab ada orang yang mereka-reka alasan.

Saya tak ada alasan yang kukuh. Jadi saya taip saja saya nak pergi awal sementara sihat dan muda. Kawan-kawan pun boleh taip macamtu kalau rasa tak ada alasan lain dah.

Antara alasan-alasan lain (boleh masuk sekali jika berkaitan) :

1. Ikut suami / ayah / abang / adik lelaki

Dalam kes ni, suami / ayah / abang / adik lelaki telah mendapat tawaran haji. Jadi jika kita ini isteri / anak perempuan / adik-beradik perempuan, kita cakaplah yang kita nak ikut mahram kita untuk pergi haji. Kita tak de mahram lain yang lebih sesuai. Untuk pergi haji, wanita WAJIB pergi bersama mahramnya iaitu samada suami  / ayah / abang / adik lelaki.

2. Ingin menjaga ibu / ayah ada masalah kesihatan.

Jika ibu / ayah sudah pun dapat tawaran haji dan mereka ada masalah kesihatan, korang tulislah nak ikut sekali sebab nak jaga ibu ayah yang ada masalah kesihatan.

Andaikata sebelum ini korang pernah pergi kursus haji, sertakan sekali dalam tu. Jadi nampaklah yang korang usaha bersungguh-sungguh nak pergi haji. Macam saya,tak sempat pun nak pergi kursus haji. Tu yang tak letak dalam surat.

Ada juga saya baca orang buat alasan ni. Logik jugakan? Cakaplah anak-anak pun dah boleh berdikari dan korang merancang untuk mengandung pada tahun berikutnya. Jadi tahun 2018 memang nak sangat untuk pergi haji.

5. Ada plan lain pada tahun-tahun berikutnya.

Contohnya korang plan nak sambung belajar ke, jadi mohon nak pergi haji segera supaya urusan belajar korang nanti tak tergendala.

Ini antara cadangan alasan sahaja. Boleh tambah alasan lain jika mahu. Jika ini surat rayuan suami isteri, bahagian tandatangan bawah sekali suami dan isteri tandangan sekali ya.

Selain hantar surat, usahakan dengan berdoa bersungguh-sungguh. Lebih cun kalau dapat tahajud dan buat solat hajat setiap malam.

Ustaz saya pernah cakap, “kalau kita tak tahajud setiap malam maksudnya KITA BELUM BETUL-BETUL NAK BENDA TU.”

Kita tak serius. Kita takat nak di mulut sahaja. Tapi dalam hati masih main-main atau ragu-ragu.

Yakinlah. Allah makbulkan doa kita. Walau pada kita rasa mustahil, benda tu pada Allah alahai kacang je. Buanglah perasaan kita yang risaukan banyak perkara yang membataskan hak kita padaNya.

DIA sayang kita. DIA pasti akan mudahkan kita.

Saya doakan kawan-kawan semua dijemput dengan mudah dan mulia oleh Allah swt untuk menunaikan haji dengan segera dan sihat. Semoga perkongsian saya kali ini dapat membantu rakan-rakan dalam usaha untuk melakukan ibadah haji.

Baca lagi: 16 Tip Hantar Rayuan Dan Permohonan Cepatkan Giliran Haji Bagi Tahun 2018


Rayuan Semak Keputusan Mahkamah Persekutuan Ditolak, Najib Razak Kembali Ke Penjara

Hari ini lima panel hakim di Mahkamah Persekutuan tidak membenarkan Datuk Seri Najib Razak untuk menyemak keputusan Mahkamah Persekutuan yang menolak rayuan akhir kes penyelewengan dana RM42 juta milik SRC International Sdn Bhd dihadapinya.

Keputusan itu dibuat oleh Hakim Besar Sabah dan Sarawak, Datuk Abdul Rahman Sebli, tiga Hakim Mahkamah Persekutuan, Datuk Vernon Ong Kiat; Datuk Rhodzariah Bujang dan Datuk Nordin Hassan serta Hakim Mahkamah Rayuan, Datuk Abu Bakar Jais.

Dalam keputusan majoriti 4-1 pagi ini, panel membuat keputusan berkenaan selepas mendapati permohonan kebenaran semakan itu adalah lebih menjurus kepada permohonan untuk menyemak merit keputusan panel dalam rayuan akhirnya pada 23 Ogos tahun lalu.

Berikutan keputusan itu, Najib kekal di Penjara Kajang dan pilihan terakhirnya ialah mendapatkan pengampunan diraja daripada Yang di-Pertuan Agong.

Najib dilaporkan sudah memfailkan petisyen untuk mendapatkan pengampunan pada 2 September tahun lalu.

Dalam permohonan kebenaran semakan sebelum ini, Najib mahukan mahkamah tertinggi negara supaya menyemak keputusan panel lima hakim pada 23 Ogos tahun lalu sekali gus melepas dan membebaskannya daripada tuduhan pecah amanah, menyalahgunakan kedudukan dan pengubahan wang haram dana SRC.


Sukarelawan Malaysia Yang Memasak Untuk Pelarian Syria Di Greece Minta Tolong Ellen DeGeneres

Krisis pelarian Syria yang serius telah menyebabkan ramai orang kehilangan nyawa. Sebanyak 3200 orang terkorban sepanjang krisis ini, termasuklah si kecil Aylan, dengan gambar-gambar yang telah menyentuh hati seluruh dunia.

Dalam menghadapi kepayahan ini, seorang lelaki pemurah telah terbang dari Malaysia ke Skala Sikaminea, Lesbos di Greece. Rayyan Haries, membuka dapur kecil di sana untuk memberi makanan kepada 2000 hingga 4000 orang pelarian Syria setiap hari.

Lelaki berusia 25 tahun ini memberitahu Mashable, "Saya terbang dari Malaysia untuk membuka dapur ini untuk memberi makan kepada pelarian (Syria). Mereka telah menghadapi keadaan yang ekstrim. Kita tak perlukan banyak benda untuk memberi makan kepada seorang manusia, saya hanya mahu masak untuk mereka."

Antara menu yang dihidangkan adalah makanan Timur Tengah, teh panas, dan kadangkala, resepi fusion Malaysia. Mengikut Rayyan, beliau mempercayai "food is hope".

Dalam menghadapi musim sejuk yang mendatang, Rayyan membuka akaun GoGetFunding dan cuba menghubungi idolanya, Ellen DeGeneres, untuk mendapatkan dana.

"Kami tidak mempunyai banyak duit atau sumber-sumber untuk menjadikan dapur kami kalis musim sejuk. Kami tak punya dapur berkualiti tinggi, tetapi kami punya hati yang kuat dan semangat untuk terus menjamu makanan. Kami sedang menunggu kontena dan stok makanan yang boleh menjamu 5000 orang sehari, sampai, dan itu sahaja yang kami ada," rayu Rayyan dalam laman web GoGetFunding.

Dalam video Faceboook page beliau, Rayyan menjadi sedikit sebak semasa memohon bantuan Ellen.

"Kalau awak boleh tolong kami, ianya sangat amazing kerana awak selalu membantu sedikit sebanyak untuk semua orang dalam dunia ini."

Dapur Rayyan hanya terletak 50 meter dari Laut Aegean, iaitu laut deras yang selalu mengambil nyawa pelarian Syria yang tidak bernasib baik. Tetapi dengan personaliti ceria, pakaian berwarna terang, dan topi serta sarung tangan bertema binatang, Rayyan tidak pernah berputus asa untuk menyediakan makanan kepada mereka.

Sebagai orang Malaysia, kami amat berbangga dengan murah hati dan usaha Rayyan membantu saudara-saudara kita yang memerlukan.

Semoga video yang telah mendapat 20,000 view ini akan sampai ke Ellen DeGeneres akhirnya!

I hope you see this Ellen DeGeneres, because I love you and you are my inspiration! I need your help to winter-proof my…

Posted by Rayyan Haries on Sunday, November 22, 2015

BACA: Jurugambar Dedahkan Di Mana Pelarian Kanak-Kanak Syria Tidur

LIKE dan FOLLOW Vocket di Facebook serta Instagram


Di Gaza, Beribu Hadir Upacara Pengebumian ‘Bidadari Perubatan’ Yang Dibunuh Penembak Tepat Israel

Setiap kali bulan Ramadhan, Palestin pasti akan diuji dengan dugaan yang sangat hebat. Ramai yang terkorban di bulan yang mulia ini dan sukarelawan yang membantu individu yang tercedera juga tidak terkecuali.

Razan al-Najjar, 21, seorang sukarelawan untuk Kementerian Kesihatan di Gaza, ditembak mati berhampiran Khan Yunis dua hari yang lalu. Ianya sesuatu yang sangat menyedihkan kerana beliau memakai pakaian sukarelawan dan sesiapa memakai pakaian ini tidak sepatutnya ditembak kerana tidak memberi ancaman kepada tentera Israel.

Razan's clothes covered with her blood. 💔 The #Israeli sniper shot her in the back, totally ignoring the red cross logo on her MEDICAL VEST.Razan, 21 yrs, was a volunteer nurse. #GreatReturnMarch #IsraelCrimes pic.twitter.com/oxmCi8Lm5A

— Dr. Basem Naim (@basemn63) June 1, 2018

Namun peluru penembak tepat tentera Israel buta dan tidak kenal siapa mangsanya. Razan ditembak di bahagian dada dan walaupun usaha menyelamat dilakukan, Razan meninggal dunia akibat tembakan ini.

Who is Razan? pic.twitter.com/BObf0qiLp4

— Muhammad Smiry 🇵🇸 Gaza (@MuhammadSmiry) June 1, 2018

Ribuan penduduk Palestin menghadiri pengebumian sukarelawan perubatan wanita yang dibunuh tentera Israel dan ramai yang mengecam tindakan bacul penembak tepat yang menembak Razan. Mereka yang hadir ke pengebumian ini mahu menuntut bela atas kematian Razan.

Meet my cousin Razan who was shot dead in the chest by an Israeli sniper. She was a volunteer nurse. And remember that the US today used the veto to UNSC resolution on protection of Palestinians. #GreatReturnMarch #RazanAlNajjar https://t.co/qGOEs69AEv

— Dalia Alnajjar (@AlnajjarDalia) June 1, 2018

Never expected this day! The funeral of Razan. pic.twitter.com/NHfl2ZSpPK

— Muhammad Smiry 🇵🇸 Gaza (@MuhammadSmiry) June 2, 2018

Dimanakah kemanusiaan jika seorang sukarelawan yang membantu mangsa perang turut ditembak tanpa prejudis? Semoga kejadian ini membuka mata dunia kepada betapa kejamnya askar Zionist terhadap rakyat Palestin saban tahun.


Razer Memperkenalkan Jam Tangan Pintar Yang Kelihatan Seperti G-Shock

Sebagai peminat jam G-Shock, saya rasa jam tangan pintar (Smart Watch) Nabu Wacth daripada Razer ini nampak cool. Masih mengekalkan signature Razer iaitu warna hijau dan hitam, smart watch ini hadir dengan dua versi. Satu yang lebih high end (berharga $199 USD), satu lagi yang asal (berharga $149 USD).

High end Nabu watch lebih menekankan gaya “Forged” dengan rekaan hitam minimalis dan ranggi. Manakala edisi asal Nabu Watch mempunyai rekaan hijau terang pada penunjuk jam. Kedua-duanya menawarkan fungsi mengesan aktiviti, dan penyambungan dengan telefon pintar. Selain itu Nabu Watch juga hadir dengan fungsi sosial seperti shake-to-share.

Nabu Watch juga boleh berfungsi seperti jam digital lain seperti stopwatch, alarm, countdown dan lain-lain yang anda rasa ada dalam jam digital. Ia boleh mengesan fitness goals, langkah, jarak perjalanan, kalori terbakar, tempoh tidur, dan tempoh aktiviti. Razer juga menyediakan app untuk anda keep track semua metrik anda. Untuk lebih maklumat lawati Razerone.com.

LIKE dan FOLLOW Vocket di Facebook serta Instagram


Razer Merchant Services Sedia Menawarkan Pembayaran Menerusi Apple Pay

Kaedah pembayaran menggunakan Apple Pay memang terbukti memudahkan pelbagai transaksi seharian buat para pemilik iPhone. Oleh itu, lebih banyak institusi dan syarikat sedia menyokong Apple Pay di Malaysia.

Razer Merchant Services (RMS) mengumumkan bahawa ia kini menyokong Apple Pay merentas saluran dalam talian dan luar talian. Dengan sokongan ini, para pengguna boleh melakukan pembayaran tanpa tunai pada platform yang menggunakan RMS.

Pembayaran boleh dilakukan dengan semudah meletakkan iPhone dan Apple Watch pada terminal RMS di kedai yang menyokongnya seperti kedai serbaneka 7 Eleven. Kaedah pembayaran Apple Pay ini mula disokong oleh banyak platform disebabkan terjamin lebih selamat dan selesa dipakai oleh para pengguna Apple.

Pada minggu lalu, HSBC juga baru sahaja menyokong Apple Pay secara rasmi di Malaysia. Dengan perkembangan ini, negara kita dilihat menuju ke arah digitalisasi dan lebih ramai pengguna boleh memanfaatkan kemudahan pembayaran tanpa tunai seperti Apple Pay di dalam kehidupan seharian.


Razer Phone 2 Mula Dijual Di Malaysia Dengan Harga RM3,449

Berjaya menarik perhatian ramai melalui model pertama mereka, Razer baru-baru ini telahpun memperkenalkan model Razer Phone 2. Melalui model ini, Razer telah membawa beberapa pembaharuan terbaru yang mana juga turut sesuai digunakan untuk gamer tegar mahupun kasual.

Apa yang membuatkan model ini tampil berbeza dengan beberapa model telefon pintar lain yang berada di pasaran adalah penawaran UltraMotion refresh rate 120Hz dimana para pengguna berpeluang melihat paparan yang lebih menarik dan smooth. Selain itu, Razer Phone 2 turut hadir dengan skrin paparan 5.72-inci Quad HD+.

Mengulas dari segi spesifikasi pula, Razer Phone 2 dikuasakan dengan processor 845 serta dibantu dengan sistem sejukan yang bakal membuatkan Razer Phone 2 tidak akan terasa panas selepas beberapa ketika bermain game.

Model ini turut disertakan dengan RAM 8GB serta ruang storan 64GB. Lebih best Razer Phone 2 hadir dengan sokongan QuickCharge 4.0+. Dalam erti kata lain bateri berkapasiti 4,000mAh anda akan lebih cepat dicas.

Meskipun dilabel sebagai telefon pintar khusus untuk bermain game, model ini ternyata turut memberi fokus kepada aspek kamera dimana imej yang ditawarkan ternyata tidak mengecewakan. Penawaran dua kamera juga pastinya membuatkan imej yang terhasil lebih baik berbanding model sebelumnya.

Dari segi harga, Razer Phone 2 mula ditawarkan pada harga RM3,449 dan sedia untuk dimiliki melalui pengedar rasmi serta di Lazada. Anda boleh klik disini untuk melihat maklumat lanjut serta mendapatkan Razer Phone 2.

Berdasarkan harga yang ditawarkan Razer Phone 2 dijangka bakal menjadi saingan hebat buat ASUS ROG Phone yang ditawarkan pada yang lebih kurang sama iaitu RM3,499. Pada pendapat anda model manakah lebih berbaloi untuk dimiliki buat para gamer?

#RealDeal. Nak dapatkan handphone power 8GB RAM + 128GB Storage? Jom tonton video ini.


Razer Perkenalkan ‘Gaming Smartphone’ Khas Buat Pengguna Android

Razer sememangnya jenama yang tidak asing lagi buat para gamer khususnya PC. Hadir dengan aksesori dengan rekaan yang memukau antara yang membuatkan jenama ini sentiasa menjadi pilihan hampir dua dekad.

Jenama ini yang pada mulanya mengeluarkan aksesori PC ini akhirnya telah mengumumkan smartphone pertama mereka yang dinamakan sebagai Razer Phone. Dengan tagline ‘from gamers, by gamers’ model ini nampaknya bukan sekadar hype, malah berjaya membawakan apa yang dimahukan para gamer bagi platform Android.

Dari segi rekabentuk, Razer Phone berjaya membawakan rekabentuk yang simple dan elegen. Meskipun tidak mengikuti rekaan terkini, Razer nampaknya mempunyai sebab tersendiri dengan penyediaan bezel dibahagian atas dan bawah model ini.

Dikatakan penyediaan bezel yang disertakan bakal memudahkan pengguna untuk bermain game. Lebih menarik, Razer Phone turut disertakan dengan dua speaker stereo yang diletakkan dibahagian hadapan. Pastinya pengalaman bermain game atau menonton video akan lebih sempurna.

Mungkin agak sukar untuk sesebuah jenama yang belum pernah mengeluarkan smartphone menghasilkan sebuah model yang hampir sempurna namun Razer berjaya melakukannya dengan cemerlang.

Dari segi spesifikasi, Razer Phone dilengkapi dengan processor Snapdragon 835, RAM 8 GB serta ruang storan 64 GB. Sememangnya spesifikasi yang didambakan gamer bagi platform Android.

Namun apa yang menarik perhatian ramai bukanlah spesifikasi yang disertakan, Razer dikatakan telah bekerjasama bersama Sharp untuk menyertakan panel paparan Sharp IGZO dimana pengguna berpeluang bermain game sehingga 120Hz.

Bagi memberikan yang terbaik buat para gamer, Razer bakal turut bekerjasama bersama beberapa pengeluar game bagi menawarkan pengalaman bermain game yang lebih lancar.

Terkenal dengan jenama aksesori yang premium, model yang dikeluarkan juga pastinya dikeluarkan dengan tanda harga yang boleh dijangka ramai. Razer Phone bakal mula ditawarkan pada harga $700 (~RM2958.55).

Sebuah harga yang boleh dikatakan agak berbaloi pada pendapat kami sekiranya anda seorang gamer tegar memandangkan spesifikasi yang disertakan sangat memukau. Buat pengguna biasa, pilihan lain seperti Huawei Mate 10 dan OnePlus 5 antara yang boleh anda pertimbangkan.


Razer Bakal Mengeluarkan ‘Gaming Smartphone’ Khas Buat Pengguna Android

Razer sememangnya jenama yang tidak asing lagi buat para gamer khususnya PC. Hadir dengan aksesori dengan rekaan yang memukau antara yang membuatkan jenama ini sentiasa menjadi pilihan hampir dua dekad.

Jenama yang pada mulanya mengeluarkan aksesori PC ini nampaknya bakal mengembangkan produk keluaran mereka. Bermula dengan desktop rig, gaming laptop dan kini jenama ini bakal mengeluarkan gaming smartphone khas buat pengguna Android.

Memandangkan ianya merupakan gaming phone, pastinya spesifikasi yang terbaik antara yang disertakan. Smartphone terbaru Razer ini bakal disertakan dengan Snapdragon 835, skrin paparan 2K serta ruang storan 64 GB. Bagi menjamin kepantasan dan kelancaran aplikasi, smartphone daripada Razer ini bakal disertakan dengan 8 GB.

Tidak cukup sekadar spesifikasi yang canggih, Razer dikatkaan bakal menyertakan aplikasi khas bagi menawarkan gaming experience terbaik buat para pengguna. Para gamer diluar sana mesti suka dengan berita ini.

Buat para peminat permainan platform Android diluar sana untuk menantikan pelancaran smartphone pertama Razer, syarikat ini menjadualkan pelancaran pada 1 November ini. Persoalannya, mampukah smartphone ini menarik perhatian gamer untuk mendapatkannya.


Ahli Perniagaan Malaysia Beri Dana Kepada Muzium British Untuk Bersihkan Imej Islam Daripada Militan

Ahli perniagaan Malaysia, Tan Sri Syed Mokhtar Albukhary telah memberi dana kepada muzium British untuk menubuhkan dua galeri baru bagi mempamerkan kesenian Islam. Dana itu di sumbang melalui Albukhary Foundation. Laporan Malay Mail Online menyebut, dana itu penting untuk membuatkan orang ramai sedar akan nilai seni dan artifaks dunia Islamik seterusnya membersihkan tanggapan orang ramai bahawa Islam itu Militan. Beliau juga menambah, apa yang jadi di dunia sekarang ini memusnahkan warisan islamik merujuk kepada serangan militan di beberapa negara Islam.

Langkah muzium British ini adalah untuk memastikan sejarah Islam terus kekal dan kesinambungan kepada kejayaan pameran 2012 “Hajj: journey to the heart of Islam” yang berjaya menarik kunjungan 150,000 pelawat. Anda boleh membaca artikel penuh di Malay Mail Online.

LIKE dan FOLLOW Vocket di Facebook serta Instagram


‘Ready Player One’ Karya Terbaru Pengarah Terkemuka Steven Spielberg

Pengarah dan producer di sebalik filem-filem Hollywood hebat seperti E.T, Jurassic Park dan Minority Report, Steven Spielberg kembali dengan filem Ready Player One. Di tahun 2045, tiada apa lagi yang menarik di muka bumi kecuali Oasis, dunia maya di mana anda boleh jadi apa sahaja yang anda mahu. Anda akan perasan ada Freddy Kruger dan beberapa lagi watak terkenal Hollywood ada dalam trailer ini. Filem ini pastinya akan mengimbau kembali kenangan filem futuristik Spielberg sebelum ini seperti Minority Report dan A.I Artificial Intelligent. Ready Player One akan berada di pawagam tahun 2018.


‘Ready Player One’ Padat Dengan Aksi Serta Kejutan Tak Disangka

Pengarah dan produser di sebalik filem-filem Hollywood hebat seperti E.T, Jurassic Park dan Minority Report, Steven Spielberg kembali dengan filem sains fiksyen hebat Ready Player One. Filem ini adalah adaptasi daripada novel dengan nama yang sama karya Ernest Cline. Ernest juga bertindak sebagai penulis untuk filem ini bersama Zak Penn.

Di tahun 2045, tiada apa lagi yang menarik dimuka bumi kecuali OASIS, dunia maya di mana anda boleh jadi apa sahaja yang anda mahu. Wade Watts, a.k.a. Parzival (Tye Sheridan) adalah seorang daripada berbillion manusia di dalam Oasis yang mahu mencari Golden Easter Egg; di mana siapa yang mendapat Easter Egg ini akan mewarisi kekayaan serta kuasa penuh milik pengasas OASIS, James Halliday.

Pertamanya, kami sangat bertuah kerana dapat menonton filem ini seminggu lebih awal dari tarikh ianya akan ditayangkan secara rasmi pada minggu hadapan. Kami berhadapan masalah selepas menonton filem ini; kami gagal untuk move on dengan filem ini sebab filem ini sangat-sangat awesome!

Filem ini sangat relevant dengan dunia kita sekarang ini; dunia permainan secara maya serta sistem kriptowang yang digunakan secara meluas di OASIS. Setiap pemain akan bertempur dengan pemain lain di dunia maya untuk mengutip ‘Coin’; semakin banyak coin yang anda anda, semakin hebat watak anda di OASIS. Konsepnya sama macam permainan DOTA, Ragnarok dan lain-lain.

Filem ini sarat dengan reference serta homage kepada filem, lagu serta permainan video dari zaman 80an sehingga yang terkini. Buat anda yang membesar dengan set permainan video seperti Atari, permainan Space Invaders, filem The Shining, King Kong dan lain-lain, anda pasti akan excited dan terlebih seronok dengan filem ini. Saya nak sahaja cerita adegan-adegan menarik yang ada dalam filem ini terutamanya ketika pertempuran terakhir yang sangat epik dalam filem ini. Anda bersabarlah tunggu tonton filem ini minggu hadapan.

Dari segi penceritaan pula, filem ini digarap rapi antara drama dan aksi. Jadi anda tak akan bosan langsung sepanjang filem ini. Ada rakan saya sampai ‘penat’ kerana sangat teruja melihat watak-watak ikonik dunia pop culture yang muncul di sepanjang filem ini. Deadpool ada, Ryu ada malah watak dari anime Jepun pun ada! Watak utama filem ini juga berjaya menghayati watak mereka dengan jayanya.

Serious kami tak dapat hendak ceritakan betapa epiknya filem ini. Ditambah lagi dengan pemilihan lagu-lagu yang sangat cool dalam filem ini. Saya yakin, filem ini akan menjadi salah satu filem berstatus ‘cult’ untuk para geek di luar sana sedikit masa lagi.

Tahniah Steven Spielberg kerana berjaya mengembirakan ‘diri kanak-kanak’ setiap penonton yang menonton Ready Player One di Vocket Premiere semalam. Semuanya keluar dengan senyuman kepuasan dan pada masa yang sama, realiti hidup OASIS ini sudah semakin hampir ke dunia kita ketika ini.

Rating kami pada Pacific Rim: Uprising mungkin sedikit ‘melampau’ kerana kami tidak menyangka Ready Player One akan ‘tapau’ filem-filem sci-fi yang keluar sebelum ini. Kali ini rating kami solid 9/10. Anda peminat setia pop culture, silalah tonton filem ini. Ini filem wajib tonton untuk tahun ini. Kalau anda tak suka filem ini, ‘you must be fun at parties.‘


‘Ready To Go Beyond’ – HONOR Lancarkan Lima Produk Baharu Dengan Kualiti Premium

The Vocket berpeluang untuk menyaksikan pelancaran lima produk terbaharu HONOR yang sudah merentasi masa dan teknologi. Dengan slogan ‘Ready to Go Beyond’, pelancaran kelima-lima produk tersebut menunjukkan keyakinan HONOR untuk kembali menguasai pasaran.

Terdapat empat telefon pintar yang dilancarkan, iaitu HONOR X9 5G, HONOR X9, HONOR X8, dan HONOR X7, semuanya dilengkapi Android 11 dengan Google Mobile Services (GMS). Selain itu, HONOR juga membawakan kepada pengguna komputer riba kompak berkuasa, HONOR MagicBook 16.

MagicBook 16 difahamkan telah menjalani ujian yang ketat bagi memberi jaminan kualiti dan menjamin prestasi yang lancar selama 36 bulan – seiring dengan slogannya “Lagi Tahan Lagi Best”.

Pra-tempah bermula hari ini bagi HONOR X9 5G, HONOR X8 dan HONOR MagicBook 16, dengan hadiah percuma bernilai sehingga RM1,585 untuk dibawa pulang. Kesemua Siri HONOR X dilengkapi dengan lanjutan tempoh jaminan 1 tahun dan perlindungan skrin retak selama 6 bulan.

Diterajui oleh Paparan FullView HONOR yang terkemuka, HONOR X9 5G mengetuai inovasi teknikal HONOR, terima kasih kepada HONOR SuperCharge 66W dan jangka hayat bateri tahan lama 4800mAh, cas sehingga 50% dalam masa hanya 15 minit dan cas penuh dalam 40 minit untuk produktiviti sepanjang hari.

Rekaannya dibuat menjadi kompak, dengan bezel 1.05mm dan nisbah skrin ke badan 94% untuk genggaman yang mudah dipegang. Ciri paparan menjadikannya lebih baik, dengan Paparan FullView HONOR 6.81 inci, menyokong paparan kadar segar tinggi 120Hz untuk anda menonton filem kegemaran dengan jelas.

Tidak ada yang kurang dari segi prestasinya kerana dilengkapi oleh Qualcomm® Snapdragon® 695 5G cipset.

HONOR X9 5G boleh didapati (8GB + 2GB RAM Extension) + 128GB ROM dengan pilihan warna Titanium Silver, Ocean Blue dan Midnight Black.

Megah dengan kualiti kamera yang menakjubkan seperti Kamera Quad 64MP, Kamera Sudut Luas 8MP, Kamera Bokeh 2MP, Kamera Makro 2MP dan LED Flash, HONOR X9 mampu meraka gambar dengan kualiti terbaik. Ia turut disokong rakaman video 1080p dengan resolusi 1920×1080.

HONOR X9 hadir dengan HONOR SuperCharge 66W dan bateri 4800mAh yang mampu bertahan seharian walaupun anda sedang bermain game. Pengalaman bermain game menjadi lebih baik dengan Paparan FullView HONOR 6.81 inci serta keselesaan memegang dengan bezel sempit 1.05mm dan nisbah skrin ke badan 94%.

HONOR X9 yang dikuasakan oleh Qualcomm® Snapdragon® 680 cipset tersedia dengan storan (8GB + 2GB RAM Extension) + 128GB ROM dan pilihan warna Titanium Silver, Ocean Blue dan Midnight Black.

Telefon pintar bergaya HONOR X8 hadir dengan sentuhan klasik. Berukuran 7.45mm dan berat 177g, peranti ultra nipis dan ringan ini sesuai untuk wanita, mudah diselitkan dalam beg tangan dan poket. Kamera Quad 64MP menghasilkan fotografi yang premium, sesuai untuk merakam foto-foto menarik ketika bersantai di kafe pada hujung minggu, terima kasih kepada Kamera Sudut Lebar 5MP dengan sudut pandang 120 darjah dan aperture f/2.2 yang mampu merakam elemen-elemen sesuai dengan dengan gaya.

Paparan FullView HONOR 6.7 inci jelas dengan resolusi 2388x1080p, sesuai untuk maratonton siri TV, dilengkapi dengan kadar segar 90Hz dan nisbah ke badan 93.6% untuk keselesaan tontonan, tidak sama seperti yang lain.

HONOR X8 yang dikuasakan oleh Qualcomm® Snapdragon® 680 cipset turut dilengkapi dengan HONOR RAM Turbo, meningkatkan kecekapan dan membolehkan pengguna menikmati kelajuan yang lebih pantas dan mengoptimumkan pengalaman pengguna, memuatkan aplikasi dan kandungan.

HONOR X8 hadir dengan tiga pilihan warna Titanium Silver, Ocean Blue dan Midnight Black serta storan (6GB + 2GB RAM Extension) + 128GB ROM.

Mempunyai bateri ultra besar 5000mAh yang membolehkan keseronokan bertahan sehingga 20 jam dengan hanya sekali cas, peminat boleh dijamin bahawa HONOR X7 mampu bertahan lebih lama. Mempunyai ciri HONOR Wired SuperCharge 22.5W yang boleh mengecas dengan pantas, memberi keseronokan seharian yang tidak terhenti. Dilengkapi dengan LCD FullView HONOR 6.74 inci, kadar segar 90Hz dan nisbah skrin ke badan 90.07%, gabungan ini memberi pemandangan yang sempurna.

Dikuasakan oleh Qualcomm® Snapdragon® 680 cipset dan HONOR RAM Turbo, peminat boleh menjangkakan aplikasi di latar belakang dimampatkan bqagi memaksimumkan fungsi RAM. HONOR X7 dibanggakan dengan bateri tahan lama untuk kegunaan seharian, pada masa sama menawarkan pengalaman keseronokan yang mengasyikkan pada harga mampu milik.

HONOR X7 boleh didapati pada (4GB + 2GB RAM Extension) + 128GB ROM dengan pilihan warna Titanium Silver dan Ocean Blue.

HONOR menyaksikan peningkatan jualan komputer riba, mencapai 167% penjualan sepanjang 2021 di Malaysia berbanding tahun sebelumnya. Menampilkan rekaan yang kemas dan rapi, HONOR MagicBook 16 hadir dengan hanya 1.84kg, berat ideal untuk pengguna profesional yang bekerja atau bermain game.

Menampilkan paparan 16.1 inci IPS anti silau dengan bezel nipis 5.1mm bagi memberi pengalaman menonton yang memuaskan, disokong oleh resolusi video 1080p dan kadar segar tinggi 144Hz untuk pengalaman yang seronok sama ada untuk tujuan profesional atau hiburan. HONOR MagicBook 16 dilengkapi dengan Sijil Cahaya Biru Rendah TÜV Rheinland, untuk mengurangkan pancaran cahaya biru yang berbahaya sekaligus melindungi dan memberi keselesaan mata.

Pemproses 7 5800H AMD Ryzen™ meningkatkan prestasi sehingga 26% berbanding generasi sebelumnya. Prestasi grafik juga ditambah baik sehingga 15%, menjadikannya sesuai untuk bermain game dan memproses fail-fail multimedia yang berat, termasuk foto, video serta suntingan perisian .

HONOR MagicBook 16 akan ditawarkan pada versi 16GB + 512 GB dengan warna Space Grey.

Pra-tempah HONOR X9 5G dan HONOR X8 bermula dari 29 Mac hingga 6 April. Pelanggan yang membuat pra-tempah HONOR X9 5G bakal mendapat hadiah percuma bernilai RM516, termasuk HONOR CHOICE Earbuds X, Sarung Telefon HONOR X9 5G, perlindungan skrin retak 6 bulan dan lanjutan tempoh jaminan 1 tahun, sementara bagi pelanggan yang membuat pra-tempah HONOR X8 akan menerima hadiah percuma bernilai RM436 termasuk HONOR CHOICE Earbuds X, perlindungan skrin retak 6 bulan dan lanjutan tempoh jaminan 1 tahun.

Komputer riba kompak berkuasa, HONOR MagicBook 16, dibuka untuk pra-tempah bermula 29 Mac hingga 13 April, rebut segera peluang untuk menangi hadiah percuma bernilai RM1,585 termasuk HONOR MagicWatch 2 46mm, Microsoft Office 365 Personal, tetikus tanpa wayar, beg galas komputer riba dan penjagaan bateri 1 tahun. HONOR MagicBook 16 juga disedia untuk pelan ansuran 0% selama 24 bulan, nikmatilah kuasa kompak dengan hanya serendah RM5.88 sehari.

Akhir sekali, pembelian HONOR X9 dan HONOR X7 boleh didapati bermula 14 April, peminat boleh menikmati lanjutan tempoh jaminan 1 tahun bernilai sehingga RM109. Untuk HONOR X9 5G dan HONOR X8, peminat boleh mendapati bermula 7 April, dan menerima hadiah percuma bernilai sehingga RM298 seperti HONOR CHOICE Earbuds X dan lanjutan tempoh jaminan 1 tahun.

Untuk informasi lanjut mengenai produk baharu HONOR, anda boleh ke laman Facebook HONOR dan klik di sini untuk mengetahui rangkaian kedai rasmi HONOR.

8 sebab yang buatkan kami suka dengan Huawei Honor 8. Rujuk pautan di bawah untuk membaca.

8 Sebab Yang Buatkan Kami Suka Dengan Huawei Honor 8

5 Sebab HONOR MagicBook 15 Merupakan Pilihan Berbaloi Buat Para Pengguna

HONOR Malaysia Hadir Dengan Tawaran Menarik Sempena Jualan 7.7 Di Shopee


Lihat Reaksi 100 Orang Barat Cuba Makan Durian Buat Kali Pertama

Bagi orang Asia, durian adalah perkara biasa kepada kita. Namun bagi orang barat, ianya satu perkara yang baru dan perkara pertama yang mereka akan komen adalah baunya. Durian sememangnya raja segala buah dan tidak ramai yang dapat menerima rasa durian. Tengok cara mereka kupas durian pun tahu mereka memang tak tahu makan durian dengan betul. Menarik juga cara mereka describe rasa durian ini. Semuanya berlainan.


MKBHD Merungkai Segala Persoalan Mengenai Apple iPhone X

Setelah hampir 2 bulan selepas diumumkan, akhirnya Apple iPhone X bakal ditawarkan kepada umum. Buat para reviewer, mereka berpeluang untuk mendapat sebelum tarikh 3 November seperti orang ramai.

Tonton pendapat awal tech reviewer terkenal iaitu MKBHD mengenai Apple iPhone X. Bagaimana iPhone X beroperasi tanpa home button, mengakses Face ID dan ujian awal kamera hadapan iPhone X antara yang ditunjukkan.


Reaksi Azwan Ali Kena ‘Friendzone’ Secara Live Buat Netizen Terhibur

Sebelum ini, dikhabarkan Azwan Ali akan meninggalkan pentas rancangan Lagu Cinta Kita 2 sebagai pengacara dan ‘kuasa’ netizen membawa beliau kembali sebagai pengacara dalam episod semalam.

Mencuri tumpuan apabila Ziana Zain turut hadir dalam rancangan tersebut sebagai tetamu dan Azwan Ali pernah digosipkan bercinta tetapi Azwan hanya bertepuk sebelah tangan. Lantaran itu, Ziana Zain dan Azwan Ali yang mengenang persahabatan lama lalu mengalirkan air mata membuatkan ramai orang dapat merasai keikhlasan persahabatan mereka berdua.

Diva AA pengacara terbaik 2020. Baru beberapa episod #LaguCintaKita bersiaran, mesej yang disampaikan sambil mengacara adalah yang terbaik yang saya pernah lihat di dalam seorang pengacara. ❤ https://t.co/TlMwuD74me

— Hailan Hamid #OrangKL 🇲🇾 هايلان هاميد (@hailanhamid) November 29, 2020

Selalunya mcmni lah org mulut puaka selalu disalah ertikan but deep down mcm tulah org terdekat je yg faham. Aku pula yg sebak dhlah dengar lagu sedih ni 😭 https://t.co/MeZaudGzw2

— H 🔺 N I F (@hanifkhairizan) November 29, 2020

Tidak itu sahaja, Azwan Ali turut bertanya sebab Ziana Zain tidak menerima cintanya pada satu ketika dahulu. Ziana Zain beri jawapan jujur dengan mengatakan Azwan Ali bukannya ‘taste’ beliau.

Malah, Azwan Ali yang kelihatan malu memberi reaksi mahu tuang air kepada Elly Mazlein pula. Oleh itu, rata-rata netizen berasa ‘pecah perut’ melihat gelagat mereka dan cukup terhibur menonton rancangan Lagu Cinta Kita 2.

Wey pecah la diva aa dgn zz ni. Dah malu tuang air kat kak kepom pulak 🤣🤣🤣 #LaguCintaKita2 pic.twitter.com/ubq7EecDpG

Steady kene reject for more than a decade https://t.co/4PeWGeusV2

Rilex je kne reject pn. Xde nk spill2 tea.. 😂🤣 https://t.co/0Km6iLYgii

“Ko tak taste dengan aku, aku tetap taste dengan kau. Why bother?” 😂😂😂

AA setia 25 tahun kena rejek ko hadooo https://t.co/Iyorpg6MHp

— akmal mazeni (@Akmal_Lonewolf) November 29, 2020

Walaupun kena ‘friendzone’, Azwan Ali tetap ‘steady’ katakan Ziana Zain ‘taste’ beliau. Apakah pendapat anda akan drama ini?

Sementara itu, kami kongsikan beberapa artikel berkaitan Azwan Ali pada pautan di bawah ini.

Hanya Jadi Pengacara Untuk 2 Episod, Azwan Ali Sah Tinggalkan Rancangan Lagu Cinta Kita?

‘Not My Level, Ok?’ – Netizen Tidak Setuju Sindiran Nabil Ahmad Terhadap Azwan Ali

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen


Reaksi Caprice Tentang Isu Solat Di Lorong Kecemasan Undang Pertikaian Netizen

Reaksi penyanyi rap tempatan, Caprice terhadap isu pengguna lebuh raya yang menunaikan solat di lorong kecemasan yang tular baru-baru ini di laman Instagramnya ternyata menimbulkan pertikaian dalam kalangan netizen.

Dalam hantaran yang dibuat itu, Caprice menulis “kalau orang tengah solat, kita kena hormat” dan berkongsikan video ulasannya mengenai tindakan pengguna lebuh raya yang bersembahyang di tepi jalan tersebut.

Kalau orang tengah solat, kita kene hormat.

A post shared by  Caprice (@capriceofficial) on Aug 1, 2020 at 4:25am PDT

Foto yang tular di media sosial sebelum ini menunjukkan pengguna lebuh raya menunaikan solat di lorong kecemasan itu berlaku di Lebuhraya Kuala Lumpur-Karak.

Ia difahamkan susulan kesesakan jalan raya yang dihadapi pengguna jalan raya tersebut yang bersesak untuk pulang ke kampung halaman bagi menyambut Aidiladha hujung minggu lalu.

Menurut Caprice, tindakan menunaikan solat di tepi jalan adalah perkara yang bukan sahaja berlaku di negara-negara yang majoriti penduduknya Islam malah turut berlaku di Amerika Syarikat.

Tindakan mereka di sana menunaikan solat di tepi-tepi jalan bagaimanapun menurut Caprice dihormati walaupun ada ketikanya sehingga menghalang pergerakan lalu lintas di kawasan mereka.

“Sebenarnya benda macam ini tak perlu kecoh lah, di luar negara solat tepi jalan perkara biasa, bukan berlaku di negara Arab sahaja tapi di New York, Amerika Syarikat.

“Waktu solat jumaat depa semua solat tepi jalan sampai blok jalan tetapi satu ayat sahaja- mereka dekat sana hormat, depa dekat sana faham umat islam tengah solat dan depa semua hormat.

“Tak kisah lah agama apa tapi kalau orang tengah solat kita kena hormat, tak payah kecoh, tak payah debat, hormat saja, bang bang bang,” ulas beliau.

Walaupun ulasannya itu dilihat dipersetujui ramai netizen yang meninggalkan komen di hantaran tersebut, namun tidak kurang juga ada yang dilihat tidak berapa bersetuju dengan pandangannya.

Malah ada juga netizen yang menjelaskan situasi yang berlaku di luar negara adalah berbeza dengan apa yang berlaku di negara kita baru-baru ini.

Menurut komen yang ditinggalkan di hantaran tersebut, lorong yang disediakan di tepi lebuh raya adalah bertujuan untuk kegunaan kecemasan berbeza dengan di luar negara yang mempunyai jalan alternatif.

“Tapi dekat New York semua ada jalan alternatif, ini lebuh raya.

“Mana ada jalan lain dah ambulans nak lalu dan lorong itu pun namanya lorong kecemasan,” jelas netizen.

“Solat boleh tapi jangan sampai menyusahkan orang lain, itu kan lorong kecemasan, ambulans nanti nak rush macam mana?” tambah seorang lagi netizen.

Tidak sahaja menimbulkan kerisauan sekiranya berlaku sebarang kecemasan yang memerlukan kenderaan seperti ambulans untuk menggunakan lorong tersebut, namun netizen juga berpendapat tindakan itu sebenarnya boleh menimbulkan bahaya kepada mereka yang bersolat di tepi jalan.

Ulasan Caprice mengenai isu itu didapati bukan sahaja hangat diperkatakan di hantaran asalnya malah turut mendapat perhatian netizen di beberapa platform media sosial lain yang turut memberikan pandangan mereka mengenai perkara itu.

Pendapat netizen mengenai risiko menunaikan solat di tepi jalan itu juga dilihat selari dengan saranan yang diberikan Mufti Negeri Pahang, Datuk Seri Abdul Rahman Osman mengenai perkara itu.

Dalam laporan yang terbit di Harian Metro, beliau menyarankan agar pengguna jalan raya mengelakkan untuk melakukan perkara yang berisiko dalam menunaikan ibadat dan mencari cara yang lebih selamat untuk dilakukan.

“Melakukan sesuatu yang memudaratkan diri hukumnya adalah haram walaupun perkara dilakukan itu wajib, cuba ikhtiar supaya dapat solat pada waktu tepat dalam keadaan selamat.”

Malah dia turut menambah walaupun solat termasuk dalam perkara yang wajib dilakukan umat Islam namun agama Islam bagaiamanapun menurutnya masih meletakkan pemeliharaan nyawa sebagai pokok utama.

Caprice sebelum ini memang diketahui sentiasa mengulas isu semasa melalui akaun Instagramnya. Baca kisah mengejutkan pemuda ini yang tampil membuat pengakuan ketika sesi live yang diadakan Caprice dan rakan artis Fynn Jamal sebelum ini di pautan di bawah.

Tampil Mengaku Dilahirkan Selepas Ibu Dirogol, Keberanian Pemuda Ini Dipuji Netizen

Masih Tidak Terima Hadiah Yang Dijanjikan Caprice, Peminat Luah Rasa Kecewa


Reaksi Dramatik 6 Orang Yang Pertama Kali Merasai Nutella

Kepada sesiapa yang tidak pernah merasai Nutella, anda mungkin tidak tahu apa yang anda terlepas.

Rasa coklat pekat, lembut dan harum, dengan mengingatinya sahaja sudah boleh membuat kita menelan air liur. 6 orang ini diberi rasa Nutella buat kali pertama dan ramai antara mereka menyukainya. Selain itu mereka juga diberi adunan nutella dan pisang dan sandwich marshmallow nutella dan menonton reaksi mereka makan itu memang menyeronokkan.

LIKE dan FOLLOW Vocket di Facebook serta Instagram